6 Cara Berkesan Elak Kucing Berak & Kencing Merata-rata

“Aduhai mana satu antara bertiga ni yang dah pancut kat ruang tamu aku ni. Padahal bukan tak ada ‘litter box’. Pasir pun baru je tukar. Semerbak harum wehhh bau kencing ni, bukannya senang nak hilang!”
Bagaimana cara elak kucing berak dan kencing merata-rata ya?

Sedangkan tempat sudah disediakan khas untuknya. Sudah diajarkan kencing dalam bekas tapi masih kat dalam rumah. Itu tak apa lagi, kalau dia kencing dekat rumah orang lain lagi susah. Dah jadi kes bergaduh dengan jiran pula.
Bukan senang mencuci najis kucing!
Memang sukar untuk menghilangkan bau kencing kucing. Cucilah dengan sabun, clorox, cuka, soda penaik mahupun hydrogen peroxide, baunya masih ada. Ini kerana air kencing kucing mengandungi Urea, Urobilin, Uric acid, Sodium, Elektrolit, Creatinie, Pheromones dan lima jenis bakteria.

Apabila dibersihkan dengan air, ia bertindak dengan protein serta komponen-komponen ini secara tak langsung mengaktifkan bau.

Cuka dan soda penaik pula hanya meneutralkan bau untuk sementara waktu sahaja tetapi tidak mampu membuang kesemua komponen dalam air kencing.
Kucing sebenarnya haiwan yang pembersih
Jadi, bagaimana nak elak kucing berak dan kencing dalam rumah?
1. Cuci dengan pencuci enzim
Cuci kawasan yang terkena dengan air kencing mengguna bahan pencuci daripada enzim dan bukannya ammonia.

Tekap air kencing sebanyak mungkin daripada kawasan yang terkena pancutan
Basahkan kawasan mengguna pencuci enzim dan biar seketika antara 10 hingga 15 minit
Tekap semula hingga kering dan biarkan seketika hingga kawasan itu benar-benar kering

Dengan cara ini, baunya akan hilang sepenuhnya. Ia adalah salah satu cara elak kucing berak atau kencing semula selepas ‘menandakan’ kawasannya.
Pilih pencuci jenis enzim yang dapat menghilangkan bau najis dengan berkesan
2. Periksa litter box
Memandangkan kucing adalah haiwan pembersih maka ia juga rasa tidak suka jika litter boxnya terlalu kotor.
Jika ia tidak rasa selesa untuk kencing di dalamnya, tidak hairanlah ia akan ‘melepaskannya’ di luar litter box. Bersihkan litter box dengan kerap. Pasir juga perlu digantikan selalu.
3. Lihat kedudukan litter box
Ada kucing yang tidak selesa jika litter box diletak di kawasan yang terbuka. Tak hairanlah anda boleh elak kucing berak dengan mencari kawasan tersembunyi, terlindung, atau yang jauh daripada pandangan orang.
Jadi, kucing akan lebih selesa untuk menggunakan litter box.
4. Tidak mahu berkongsi litter box
Jika ada kucing baru dalam rumah, kucing sedia ada biasanya tidak suka berkongsi litter box. Jadi, ia akan mencari tempat lain untuk kencing.
Sediakan litter box yang lain untuk elak kucing berak merata-rata selepas kehadiran kucing baru.
Foto Kredit: furrypetsandmore.com
5. Elak menukar kedudukan litter box
Biasanya anda letakkan litter box di sudut hujung dinding. Tiba-tiba terasa nak susun sebaris di belakang pintu. Oh jangan sesekali tukar kedudukan. Aapabila anda menukar kedudukan, ia akan menunaikan hajatnya di tempat lama kerana sudah dilatih sebegitu.
Jadi, jangan sesekali tukar kedudukan litter box.
Kucing akan keliru jika anda kerap mengalihkan ‘litter box’ nya
6. Elak beri tekanan
Kadang-kadang kehadiran bayi baru atau kunjungan tetamu yang tidak dikenali boleh menyebabkan kucing rasa stres. Apabila ia stres, ia akan buat perangai salah satunya kencing merata-rata.
Elak tambahkan stres dengan memarahinya. Beri masa untuk kucing menyesuaikan diri dengan perubahan.
7. Buat pemeriksaan di klinik haiwan
Jika kucing kerap pancut tidak kira di mana sahaja, kemungkinan besar ia mengalami radang di saluran kencing. Penyakit yang dipanggil Feline Interstital Cystitis ini menyebabkan kucing tidak dapat menahan gesa untuk membuang air kencing hingga tidak sempat sampai ke bekas.
Bawa kucing ke klinik haiwan untuk mendapatkan nasihat veterinar untuk buat pemeriksaan.
Foto Kredit: southyleranimalclinic.com
Jangan jerit atau pukul kucing jika ia kencing merata-rata,
Ada sebabnya kucing berkelakuan sebegitu. Kenal pasti masalah yang dihadapi oleh kucing anda. Sebab utama sebagai penanda kawasan itu kepunyaannya.
Ada juga kerana pelbagai sebab lain seperti tidak selesa dengan bekas yang disediakan, tidak mahu berkongsi dengan kucing lain, mungkin ia sakit dan meminta perhatian daripada anda Apabila anda kenal pasti masalah yang dihadapinya, maka mudah untuk anda menyelesaikan masalah ini.


Cara Nak Elak Mabuk Laut Setiap Kali Naik Bot, Confirm Tak Pening & Muntah Dah!

“Alamak, kejap lagi nak kena naik bot la pula, aku dahla mabuk laut! Ada tak cara nak elak mabuk laut ni?”
Memang terseksa jiwa dan raga setiap kali menaiki feri, bot atau apa-apa sahaja pengangkutan air kerana diri tidak tahan dari mengalami mabuk laut. Sepanjang perjalanan akan pening dan muntah-muntah menjadi kesihatan badan pun menjunam dan percutian pun tak seronok.

Jadi, peringatan untuk anda yang akan menggunakan pengangkutan air atau baru berjinak dalam dunia memancing, berikut merupakan tips elak mabuk laut supaya tak diketawakan oleh rakan-rakan!
Baca juga: Dilabel ‘Sakit Mental’, Rupanya Ada 5 Jenis Halusinasi Yang Mungkin Anda Pernah Alami!

TIPS ELAK MABUK LAUT, TAK MUNTAH DAH!

Ramai orang takut nak naik bot pergi memancing/mencandat sebab takut mabuk. Geng offshore pun kadang ramai pilih naik heli daripada naik bot. Azab beb! Tapi tahukah anda, mengapa kita mabuk?
Mabuk laut ni jadi sebab bahagian dalam telinga kita yang kawal keseimbangan badan tak synch dengan otak. Otak tak dapat proses, tu jadi pening. Lepas tu mabuk, dan mula muntah-muntah. Tips nak elak mabuk.
1. Alas Perut
Perut kosong biasanya antara alasan utama orang mudah mabuk. Tapi janganla makan sampai senak. Cukup alas perut. Pengalaman saya juga, jangan minum air bergas.
2. Duduk di Belakang Bot
Bahagian belakang bot adalah paling kurang olengan berbanding depan bot. Duduk depan memang la boleh acah-acah healing, lepas tu akan barai.
3. Jauhi Asap Bot
Kalau naik bot kayu, asap dia pun boleh buat pening dan jadi faktor penguat anda jadi mabuk dan muntah. Jadi, elakkan duduk di tempat anda banyak terhidu asap dia.
4.Makan Ubat Mabuk
Ini kena hati-hati, tak semua ubat berkesan. Ada ubat yang halang kita dari muntah, jadi menderita sebab badan tetap nak muntah tapi tak boleh. Sakit!
5. Jangan Kumpau
Kumpau ni kadang sebab persediaan memancing tak cukup. Ingat, “Victory loves preparation”. Kita jadi bangau duduk termenung je tengok orang lain dapat ikan kalau umpan takde, kail tak cukup. Buatlah persediaan secukupnya. Nikmat dapat ikan ni, mabuk pun hilang.

Kesimpulan, buatlah persediaan secukupnya. Makanan, barang mancing, dan rehat yang cukup. Bila mental dan fizikal tak sedia, akan mudahla mabuk lalu muntah. Terencat nak rasa nikmat mencandat atau jigging di laut.
Sumber: Twitter @drfitriyusof


6 Petua Goreng Ayam Supaya Empuk Dan Tak Berdarah

“Ish, aku ingatkan senang je goreng ayam ni, macam goreng nugget. Tapi rupa-rupanya tak semudah itu. Kerat punya kerat ada darah lagi kat dalam! Aduh terbantut selera nak makan. Nasib baik suami belum balik lagi. Boleh aku tanya Mak petua goreng ayam yang betul.”
Nampak memang mudah bukan? Tapi sebenarnya menggoreng ayam pun ada teknik dan cara yang perlu anda fahami supaya isinya benar-benar masak. Kalau terlalu cepat diangkat, boleh jadi mentah. Tapi, kalau terlalu lama pula boleh menyebabkan ianya menjadi sedikit keras dan kurang enak.

Ayam yang berdarah dan masih mentah dapat menjadi pembawa bakteria salmonella dan virus berbahaya. Bukan itu saja, melihatnya saja boleh menjejaskan selera.
Maka, ini 6 petua goreng ayam yang anda perlu cuba untuk mendapatkan hasil yang sempurna.

Foto Kredit: epicurious.com

6 Petua Goreng Ayam Supaya Empuk, Rangup Dan Tak Berdarah
Berikut adalah petua goreng ayam yang sempurna supaya tak berdarah dan empuk apabila dimakan.
1. Pastikan Potongan Tak Terlalu Besar
Pertamanya, anda perlu melihat saiz ayam yang ingin dimasak, terutamanya pada bahagian bertulang seperti peha (drumstick) dan kepak (wings).
Jadi, pastikan potongan pada bahagian ini tidak terlalu besar untuk mengelakkannya berdarah.
Foto Kredit: finecooking.com
2. Mengelar Atau Merebus Terlebih Dahulu
Jika anda lebih sukakan potongan ayam yang besar, apa yang boleh dilakukan adalah dengan menusuknya dengan garfu atau mengelar bahagian ayam tersebut supaya ia masak dengan sempurna.
Selain itu, anda boleh juga merebus atau mengukus ayam terlebih dahulu sebelum menggorengnya.
Foto Kredit: foochia.com
3. ‘Defrost’ Ayam Beku Terlebih Dahulu
Jangan terus menggoreng ayam yang baru saja dikeluarkan dari bahagian ‘freezer’. Walaupun kelihatan tidak berais, suhu yang sejuk ini mengambil masa untuk mengembalikan ayam ke suhu bilik. Kalau terus digoreng, kebarangkaliannya untuk masak di bahagian luar saja adalah tinggi.
Maka, pastikan anda keluarkan ayam yang hendak digoreng tadi awal-awal dan rendamkannya dalam air suam buat sehingga lembut atau ‘defrost’ terlebih dahulu dalam ‘microwave’.
Foto Kredit: raovatdalat.vn
4. Guna Minyak Yang Banyak
Untuk mendapatkan hasil gorengan yang sempurna, pastikan anda mengisi minyak yang banyak sehingga menutupi kesemua bahagian ayam dalam kuali.
Dengan cara ini, secara automatiknya proses pemanasan akan lebih merata sehingga daging ayam akan masak sempurna dan tidak berdarah.
Foto Kredit: reference.com
5. Guna Api Sederhana
Bagi memastikan ayam masak dengan sempurna hingga ke bahagian dalam, lebih baik memasak dalam suhu api yang kecil atau sederhana.
Jika api terlalu besar, bahagian luar akan terlalu cepat masak atau mungkin hangus walaupun bahagian dalamnya masih belum masak sehabisnya.
Foto kredit: foodandtools.com
6. Masukkan Bahagian Bertulang Terlebih Dahulu
Bahagian yang mempunyai ‘joints’ atau tulang-tulang bersambung dan lebih cenderung mengeluarkan darah tadi sepatutnya dimasukkan terlebih dahulu semasa mula menggoreng. Kemudian, barulah diterbalikkan ke bahagian yang kurang berisiko agar ia masak dengan sempurna.
Foto kredit: pepsieliot.com
Hasil Gorengan Yang Lebih Menyelerakan!
Dengan mengamalkan petua goreng ayam yang tepat, mudah-mudahan penampilan dan rasa ayam akan menjadi lebih nikmat serta menyelerakan.
Di samping itu, ia juga penting untuk memelihara ayam daripada sebarang penyakit apabila terdapat bahagian yang tidak masak dengan sempurna.


Ini Petua Goreng Ikan Bilis Yang Betul. ‘Confirm’ Garing & Rangup!

Bersaiz kecil namun penuh khasiat seperti zat besi, kalsium dan asid omega 3. Kitaran hidup yang singkat menyebabkan ikan bilis tidak terdedah kepada kandungan metal yang bahaya seperti merkuri.
Ikan bilis sering dijadikan sebagai perisa tambahan dalam hidangan goreng, sup, bubur dan sayur-sayuran. Lagi sedap jika digoreng garing dan rangup dimakan begitu sahaja seperti makan keropok.

Foto Kredit: blog.daum.net
Kenapa Ikan Bilis Cepat Liat Dan Kenyal?
Biasanya, selepas ikan bilis digoreng, cepat saja dah lemau dan liat. Bukannya lama pun kita hidangkan di luar.

Kenapa boleh jadi begini ya?

Ini kerana ikan bilis tersebut tidak digoreng sempurna dan masih mengandungi air di dalamnya.
Antara kesilapan yang selalu dilakukan ialah membasuh atau merendam ikan bilis dan tidak memastikannya benar-benar kering sebelum digoreng. Lihat lagi tips di bawah untuk mengelakkan ikan bilis daripada menjadi liat.
Ikan bilis paling selalu jumpa dalam nasi lemak. Kalau tak ada, memang tak sah! / Foto Kredit: businesstimes.cc
6 Petua Goreng Ikan Bilis Yang Betul. ‘Confirm’ Garing & Rangup!
1. Pilih Ikan Bilis Berkualiti
Lebih terang warna ikan bilis, lebih sedap dan kualitinya
2. Keringkan Sepenuhnya
Jika rendam ikan bilis, pastikan ia benar-benar sudah kering sebelum dimasak
3. Tunggu Minyak Betul-betul Panas
Jika menggoreng ikan bilis, pastikan minyak sudah panas sepenuhnya
4. Kawal Api
Apabila menggoreng, perlahankan api untuk elak ikan bilis cepat hangus
5. Simpan Dalam Bekas Kedap Udara
Masukkan ikan bilis yang sudah digoreng dalam bekas kedap udara. Tutup bekas dengan segera untuk elak ikan bilis dimasuki angin dan kurang rangup.
6. Jauhkan Kelembapan
Elak guna sudu yang basah sewaktu mengambil ikan bilis kerana ia boleh mengurangkan kerangupan ikan bilis
Cara Dapatkan Ikan Bilis Garing Dan Rangup Menggunakan ‘Oven’
Selain mengamalkan petua goreng ikan bilis yang betul, anda juga boleh menggunakan ketuhar untuk mendapatkan hasil yang sama rangupnya.
Untuk mengetahui lebih lanjut, rujuk langkah di bawah!

Tuang sedikit minyak masak pada ikan bilis dan bakar dalam microwave oven. Tetapkan masa selama 1 minit. Jika masih belum garing, naikkan masa kepada 20 hingga 30 saat sehingga ikan bilis garing.
Jika anda tidak suka pada rasa masin ikan bilis, rendam dulu ikan bilis dan cuci hingga bersih. Keringkan selama sejam sebelum dimasukkan dalam oven. Panaskan oven pada suhu 180 darjah selama 10 hingga 15 minit dan masukkan ikan bilis. Bakar hingga ikan bilis bertukar warna perang.

Foto Kredit: noobcook.com
Amalkan Selalu!
Ikan bilis yang digunakan harus berkualiti tinggi. Untuk sedapkan lagi, goreng ikan bilis bersama bawang putih. Boleh juga dicampurkan bersama sambal.
Kalau ianya digoreng sempurna dan dibakar hingga cukup garing, biasanya boleh bertahan lama hingga enam bulan!
Makan dengan nasi putih & sambal tumis pun dah cukup ‘layan’!


7 Petua Goreng Ikan Yang Rangup. Tak Meletup & Melekat Di Kuali!

“Tak pernah pula aku goreng ikan keli ni. Sampai meletup-letup dibuatnya. Apa petua goreng ikan supaya elok rupa dan sedap isinya?”
Sedap betul ratah ikan goreng. Antara yang menjadi kesukaan termasuklah ikan keli, bawal, siakap, dan selar. Tapi, bukan senang nak menggoreng ikan kalau tak tahu caranya. Lebih-lebih lagi ikan yang berlendir seperti ikan keli. Memang meletup-letuplah jawabnya. Boleh terus meluru lari keluar dari dapur!

Lagi satu masalah, kulit ikan yang digoreng melekat-lekat pada kuali. Bila nak diangkat, habis hancur isinya. Memang boleh makan, tapi malulah nak hidang kalau ada tetamu istimewa, bukan?
Di sini ada beberapa petua goreng ikan yang boleh dipraktikkan di rumah. Semoga ia membantu mendapatkan hasil gorengan yang lebih cantik dan rasanya pun bertambah enak.

Foto Kredit: youtube.com

7 Petua Goreng Ikan Supaya Tak Meletup, Melekat, Atau Hancur Isinya
Berikut adalah petua goreng ikan yang mudah dan praktikal.
1. Cuci Ikan Dengan Cermat Sebelum Digoreng
Salah satu sebab ikan meletup-letup apabila digoreng adalah kerana ianya masih mempunyai banyak cairan di dalamnya, seperti ikan keli yang biasanya berlendir.
Untuk membersihkan lendir pada ikan ini, ada 2 cara:
i) Limau nipis – Gunakan sedikit limau nipis bersama sedikit garam halus.
ii) Tepung Gandum – Cuci ikan dengan tepung gandum. Elok juga kalau dapat perapkan ikan dengan tepung gandum selama lebih kurang 15 minit.
Selain mengurangkan lendirnya, bau hanyir juga dapat dibuang dengan lebih berkesan melalui 2 kaedah di atas.
Foto Kredit: tesathome.com
2. Perap Dengan Asam Jawa
Menurut Chef Brian, selebriti Masterchef, anda boleh juga menggunakan asam jawa sebagai perapan supaya isi akan lebih enak dan tidak melekat. Selain itu, asam jawa dikatakan dapat memejalkan isi ikan. Jadi, tidaklah isi ikan hancur berderai atau meletup-letup nanti.
Cara ini selalunya digunaan untuk ikan yang sudah kurang segar atau sudah berada lama didalam tempat sejuk beku.

3. Pastikan Minyak Cukup Banyak
Penggunaan minyak yang agak banyak dapat membuat ikan mengembang dengan elok dan tidak menyentuh dasar kuali. Jadi, kurang risiko ikan melekat pada kuali. Barulah ikan akan masak dengan sempurna pada semua bahagian.
Foto Kredit: gettyimages.co.jp
4. Panaskan Kuali Dan Minyak Dengan Sempurna
Panaskan kuali terlebih dahulu, baru tuang minyaknya dan biarkan dulu hingga minyaknya cukup panas.
Kalau nak tahu minyak cukup panas atau tidak, boleh diuji dengan beberapa biji beras atau keropok. Kalau mengembang dengan cepat, maksudnya ia dah cukup panas. Inilah saat yang tepat untuk kita masukkan ikan ke dalam kuali supaya ia tidak melekat.
Tapi, jangan sampai ia terlalu panas kerana minyak yang terlalu panas pun boleh menyebabkan ikan melekat pada kuali ya!
Foto Kredit: resepsihat.com
5. Bahan Salut Secukupnya
Bagi yang suka hasil gorengan ikan yang rangup, tambahkan sedikit tepung beras. Bahan ini juga membantu mengelakkan ikan daripada melekat pada kuali sewaktu menggoreng. Boleh juga menggunakan serbuk kunyit yang secukupnya supaya membaluti ikan.
Celupan telur turut membantu memberi hasil gorengan yang lebih cantik. Selepas celup telur, salutkan ikan dengan tepung atau serbuk roti.
Foto Kredit: currytrail.in
6. Sebelum Menggoreng
Kalau ikut petua goreng ikan mak-mak dan orang yang berpengalaman, ada beberapa bahan yang boleh digunakan untuk mengelakkan ikan daripada meletup. Antaranya:
i) Asam Keping – Sebelum menggoreng ikan, gorengkan beberapa asam keping.
ii) Garam – Taburkan sedikit garam dalam minyak panas. Selepas itu, goreng ikan seperti biasa.
iii) Halia – Gorengkan beberapa hiris halia sebelum menggoreng ikan.
iv) Kulit Bawang – Kulit bawang dikatakan dapat membuatkan ikan goreng tidak melekat pada kuali. Masukkan kulit bawang bersama ikan semasa menggoreng.
Asam keping. / Foto Kredit: alibaba.com
6. Bungkus Daun Pisang
Jika anda menggoreng ikan yang bersaiz besar, boleh gunakan petua goreng ikan yang satu ini agar hasil gorengan merata ke semua bahagian dengan sempurna.
Caranya mudah, bungkuskan ikan dengan daun pisang yang telah dibersihkan. Goreng dalam minyak panas seperti biasa. Daun pisang juga berfungsi menyerap panasnya minyak sehingga letupan juga akan menghilang. Apabila cukup masak, daun pisang akan terlerai sendirinya daripada ikan goreng tersebut. Hasil masakan pun berbau wangi.
Boleh juga menggunakan daun pisang sebagai alas semasa menggoreng supaya tidak melekat pada kuali. Jadi, ekor dan sirip ikan tidak mudah tercerai daripada ikan.
Foto Kredit: kumpulanresepmasakan.info
7. Guna Penutup Periuk
Sediakan penutup periuk berdekatan untuk menutup ikan yang telah diletakkan ke dalam kuali jika anda khuatir minyaknya akan terpercik. Masa nak terbalikkan ikan, rendahkan sedikit suhu api sebelum membukan penutup periuk. Ada juga alat khusus seperti ‘splatter screen’ seperti dalam gambar di bawah ini yang boleh anda dapatkan di kedai DIY.
Kita perlu mengagak sama ada ikan sudah cukup masak sebelum ianya diterbalikkan. Jangan terlalu awal dan jangan terlalu lambat.Jika diterbalikkan berkali-kali, ia boleh menyebabkan ikan pecah dan berderai isinya.
Foto Kredit: amazon.com
Selamat Mencuba!
Dengan cubaan demi cubaan, anda tentu akan menjadi lebih mahir menggoreng ikan. Mudah-mudahan dengan petua ini, nak menggoreng apa jenis ikan pun tiada masalah lagi.


Ahli Kimia Kongsi Tips Goreng Ikan, Tak Melekat Pada Kuali & Hasilnya ‘Juicy’!

Menggoreng ikan bunyinya mudah namun, sekiranya anda salah cara kemungkinan hasilnya akan melekat pada kuali dan hancur sewaktu mengangkatnya. Jadi, pernahkah anda terfikir kenapa ikan yang digoreng boleh melekat pada kuali? Sudah tentu ada sebabnya dan petua goreng ikan yang anda kena tahu.
Jom ikuti penjelasan dari Doktor Fatimah Salim, seorang ahli kimia yang berkongsikan tips menggoreng ikan yang betul bagi mengelakkan ia melekat. Malah, ikan yang digoreng juga akan menjadi rangup di luar dan lembap di dalam (juicy).

Baca juga: Rupanya Ini Kebaikan Probiotik Dalam Jeruk Fermentasi Berbanding Jeruk Segera
SAINS DI SEBALIK IKAN GORENG

Semalam ramai yang ‘up’ lauk ikan goreng. Mesti ramai otai-otai memasak yang pakar dalam mengoreng ikan berkat pengalaman.

Semua di sini, mesti tahu yang rasa ikan goreng dipengaruhi oleh jenis ikan, kesegarannya dan juga kawalan suhu memasak dan cara memasak.
Masalah yang sering timbul ialah untuk mendapatkan hasil gorengan yang cantik (tidak melekat pada kuali) dan ‘juicy’ (rangup di luar dan lembap di dalam). Mari kita selamai sains disebalik menggoreng ikan ini.
KENAPA IKAN MELEKAT PADA KUALI APABILA DIGORENG?
Gambar hiasan: Google.
Ikan melekat pada kuali kerana permukaan ikan basah yang bersentuhan dengan permukaan kuali. Semasa mengoreng, api akan memanaskan kuali dan minyak.
Ikan yang bersentuhan dengan permukaan kuali akan menyebabkan ikan terus mengering pada kuali dan menyebabkannya melekat. Keadaan ini akan menyukarkan untuk menterbalikkan ikan dan sebahagian dari isinya akan melekat pada kuali.
PETUA GORENG IKAN ELAK MELEKAT PADA KUALI
Untuk mengelakkan perlekatan antara kuali dengan permukaan ikan, panaskan minyak secukupnya (agak-agak sehingga SEDIKIT berasap).
Kemudian masukkan ikan (perlanggaran antara molekul minyak yang tidak larut air akan menghasilkan bunyi gorengan yang kuat).
Minyak yang cukup panas ini akan menyebabkan air pada permukaan ikan meruap dengan cepat dan menjadikannya kering dan rangup. Maka, permukaan ikan yang bersentuhan dengan kuali tidak akan melekat.
PETUA GORENG IKAN UNTUK DAPAT ISI YANG JUICY

Permukaan ikan yang rangup tadi akan menjadi selaput penghalang untuk air di dalam ikan daripada meruap seterusnya mengekalkan kelembapan (juiciness) dalam isi ikan.
Ikan haruslah dimasak SEKEJAP sahaja kerana struktur ikatan kimia protein isi ikan adalah longgar jika dibandingkan dengan daging ayam dan lembu. Maka ianya tidak memerlukan masa yang lama untuk dimasak.
Memasak ikan terlalu lama akan menyebabkan lembapan dalam isi ikan meruap, seterusnya menjadikan isinya keras. Semoga bermanfaat.
Sumber: Facebook Fatimah Salim via Masak Apa Hari Ni..(MAHN)


7 Petua Goreng Pisang Yang ‘Super’ Rangup Walaupun Dah Sejuk

“Sedap betul makan pisang goreng panas-panas ni. Saja aku beli lebih buat makan malam nanti. Kenapalah aku goreng tak rangup macam ni? Apa petua goreng pisang yang peniaga ni guna? Kalau tahu, bolehlah aku buat sendiri tiap-tiap minggu.”
Bukan senang nak mendapatkan bancuhan tepung yang betul-betul rangup dan enak. Kalau jadi pun, sedap dimakan waktu panas saja. Lepas itu, mulalah ianya lembek dan berasa kurang sedap. Jauh berbeza daripada pisang goreng yang dihasilkan oleh peniaga-peniaga jalanan.

Sebenarnya, ada beberapa cara turun-temurun dan petua goreng pisang yang boleh anda cuba di rumah. Boleh pilih yang mana-mana berdasarkan bahan yang ada di dapur anda.
Foto Kredit: mysore-khadya.blogspot.my

7 Petua Merangupkan Goreng Pisang Walaupun Dah Sejuk
Berikut adalah petua goreng pisang agar ianya tetap rangup dan garing walaupun disimpan buat beberapa lama.

1. Gunakan Kapur Masakan
Anda boleh menambahkan 1 sudu besar air kapur masakan dalam bancuhan tepung.
Gunakan nisbah 2:1 untuk tepung beras: tepung gandum. Tambahkan 1 sudu teh gula dan 1 sudu teh serbuk kunyit. Kemudian, tambahkan air secukupnyadan pastikan ia tidak terlalu cair.
Foto Kredit: syanasaid.blogspot.my
2. Minyak Panas
Petua goreng pisang ini adalah antara yang paling ‘simple’, Caranya, gunakan tepung gandum yang dicampur dengan sedikit air, serbuk kunyit dan garam. Kemudian tambahkan minyak masak yang panas dan gaulkan semula.
Foto Kredit: colorandspices.com
3. Guna Tepung Pulut
Biasa kita dengar bancuhan menggunakan tepung beras, bukan? Apa kata cuba pula bancuhan tepung pulut. Nisbah tepung beras dan tepung pulut adalah 3:2. Selain itu, bahan yang diperlukan adalah 1 biji telur, sedikit garam, dan 1 sudu teh serbuk kunyit.
Caranya, campurkan saja semua bahan ini dan masukkan air secukupnya. Kacau hingga sebati dan bolehlah menggoreng.
Foto Kredit: bm.thc.com.my
4. Tambahkan Kelapa Parut
Cara seterusnya adalah menggunakan kelapa parut. Istimewa bukan? Selain menyedapkan rasa, ianya juga boleh membantu merangupkan gorengan anda.
Cuma tambahkan sedkit kelapa parut ke dalam bancuhan tepung, kunyit, air kapur, kelapa parut, telur dan garam.
Foto Kredit: avogel.co.uk
5. Soda Bikarbonat
Soda bikarbonat atau baking soda boleh juga digunakan untuk merangupkan pisang goreng anda. Mudah saja, cuma campurkan tepung gandum yang digunakan bersama sedikit soda bikarbonat sebelum membancuhnya dengan air, garam, dan serbuk kunyit.
Foto Kredit: davidwolfe.com
6. Marjerin / ‘Butter’
Selain bahan-bahan di atas, anda boleh juga mengolah resepi dengan menambahkan 2 sudu marjerin atau ‘butter’ ke dalam bancuhan tepung gandum, serbuk kunyit dan sedikit garam / gula.
Foto Kredit: designmomentum.com.au
7. Tepung Goreng ‘Instant’
Di pasaran, ada dijual tepung goreng ‘instant’ seperti pisang goreng Adabi yang tertulis ‘cuma tambah air’. Walaupun rasanya agak sedap, tapi tak semuanya akan menjadi garing dan rangup apabila dimakan. Pernah juga ianya melekat dan lembek apabila siap dimasak.
Oleh itu, anda boleh tambahkan tepung gandum kepada tepung ‘instant’ tersebut dengan nisbah 1:1. Ia akan menghasilkan bancuhan yang lebih likat dan rangup!
Foto Kredit: livestrong.com
Olah Resepi Ikut Citarasa
Sebenarnya, ada banyak versi resepi tepung bancuhan dan petua goreng pisang yang boleh anda dapati melalui internet. Namun, cuba cari resepi yang menggunakan salah satu daripada 7 bahan ini kerana ia adalah bahan penting untuk menjadikan tepung bancuhan anda rangup dan garing.
Jadi, bolehlah dinikmati walaupun ianya sejuk nanti!


Petua Goreng Pisang Rangup Guna Ketul Ais. Mudah & Menjadi Macam Di Gerai

“Banyak pulak pisang dekat rumah ni tak termakan. Ni kalau buat pisang goreng mesti licin. Apa rahsia pisang goreng rangup macam kat kedai tu ye? Baru syok makan!”
Memang sedap makan goreng-goreng waktu petang. Biasanya ada cempedak, keledek, pisang, sukun, dan macam-macam lagi yang digoreng.

Selalunya kalau kita beli dari gerai ni memang rangup, lebih-lebih lagi hasil air tangan mereka yang dah lama berniaga. Rangupnya sampai dah sejuk pun sedap lagi.
Tapi bila kita cuba buat sendiri dekat rumah, payah juga nak jadi elok. Kadang terlembik, kadang terkeras sangat pulak. Bila dah sejuk cepat lemau, dan ada yang jadi liat.

Rupanya salah satu petua orang berniaga pisang goreng atau apa-apa yang bersalut tepung ni ialah menggunakan ketulan ais pada bancuhan tepung.

Mudah sangat dan ternyata menjadi. Mesti semua boleh buat.
Foto Kredit: livestrong.com
Jom ikuti perkongsian sepenuhnya oleh Puan Norlela Abdul Lahak ini.
Petua Goreng Pisang Rangup Guna Ketul Ais
Memang betullah orang cakap bila taruk ketul ais dalam bancuhan tepung untuk goreng pisang, ternyata rangup.
Sebenarnya ini kali pertama saya cuba. Serius kruk krakk rangupnya!
Bahan-bahan
Ini bahan untuk bancuhan tepung yang saya gunakan untuk celup kuih dan goreng.

Tepung beras (*saya guna Cap Gajah Tiga)
Sesudu minyak masak (yang dah panas)
Sedikit kapur makan
Sedikit air
Ketulan ais

Cara-cara
Caranya mudah saja.
1. Campurkan semua bahan dan bancuh pekat. Kuantiti boleh agak-agak.
Ingat, jangan bancuh cair sebab nanti ketulan ais tu akan mencair.
2. Masa panaskan minyak dalam kuali, ambil sesudu dan campur dalam bancuhan tepung untuk lagi rangup. Gaulkan.
3. Kemudian boleh celupkan pisang, cempedak atau apa-apa kuih dalam bancuhan tadi.
Lepastu gorenglah macam biasa.
4. Siap. Dan ini lah hasil kuih yang di goreng tadi.
Serius rangup, kejadian pun cantik. Sebiji macam orang berniaga punya.

Mudah & Menjadi!
Memang puas hati kalau boleh buat sendiri goreng-goreng ni dekat rumah. Barulah puas nak makan ramai-ramai kan?
Melalui komen, ramai yang kata cara macam ni memang digunakan oleh orang Jepun dalam pembuatan tempura, di mana mereka akan letak ais dalam bancuhan tepung untuk goreng udang, sotong, sayuran dan sebagainya. Ketulan ais pada bancuhan tepung ni dapat memberi hasil gorengan yang kekal rangup dan isinya pula tetap empuk walaupun dah beberapa jam dimasak.
Foto Kredit: bbc.co
Wah, menarik tips ni. Nak dapatkan ais pun taklah susah kan? Lagipun ramai kata guna air sejuk pun boleh.
Jadi dah tahu petuanya, bolehlah cuba sendiri di rumah. Insha Allah menjadi.

* Petua goreng pisang rangup ini dikongsikan oleh Puan Norlela Abdul Lahak menerusi Facebook. Kalau ada sebarang pertanyaan atau kemusykilan, boleh rujuk post asal beliau di SINI.


8 Petua Gusi Bengkak Ikut Petua Orang Lama (Guna Bahan Dapur Je, Berkesan!)

“Adui, rasa berdenyut-denyut gusi aku ni… Nak buat apa pun takde mood. Nak pergi klinik gigi pun dah malam, kena tunggu siang esok. Ada tak petua gusi bengkak yang boleh aku cuba buat sementara ni?”
Sekiranya anda mengalami gusi yang bengkak dan meradang, rasa sakitnya tu hanya kita je yang tahu. Siksa!

Nak makan susah, nak buat apa pun serba tak kena jadinya.
Sebenarnya punca gusi bengkak yang paling biasa adalah disebabkan oleh jangkitan gusi.

Selain itu, cara memberus gigi atau cara flos yang tidak betul, mengunyah tembakau, kemoterapi, perubahan hormon, dan kerengsaan dari perkakasan gigi juga boleh menjadi punca gusi bengkak.

Dianggarkan 50% orang dewasa pernah mengalami penyakit gusi, jadi ia adalah sesuatu yang agak kerap berlaku.
Jika gusi bengkak yang dialami tidak begitu serius, anda boleh cuba beberapa petua ini di rumah terlebih dahulu.
8 Petua Gusi Bengkak Ikut Petua Orang Lama
1. Kumur Air Garam
Air larutan garam mempunyai sifat disinfektan (anti bakteria) semula jadi.
Oleh itu, berkumur air garam dapat membantu mengurangkan proses keradangan dan mempercepatkan penyembuhan luka pada gusi atau mana-mana bahagian mulut.
Berkumur dengan kerap juga boleh membantu menyingkirkan sisa makanan yang tersekat di celahan gigi yang mungkin menyebabkan gusi bengkak.

2. Tuam Ais
Petua gusi bengkak yang satu ini juga mudah dan mungkin ada yang dah pernah buat masa sakit gigi.
Caranya mudah je, ambil kain sejuk dan bubuh ais di dalamnya. Kalau tak ada ais, boleh juga rendam dengan air sejuk. Kemudian tuamkan pada bahagian gusi yang bengkak.
Tuaman ais pada gusi boleh membantu menyebabkan salur darah pada permukaan kawasan terlibat untuk mengecut, lalu mengurangkan rasa sakit.
Foto Kredit: ehow.com
3. Bawang Putih
Anda boleh tumbuk bawang putih, campurkan dengan garam dan sapukan pada kawasan gusi yang sakit.
Yang ni mungkin ramai yang lemah sikit nak cuba… Maklumlah, bawang putih ni baunya kuat sikit kan?
Tapi inilah antara petua gusi bengkak orang lama yang dikatakan berkesan.
Khasiatnya juga disokong oleh kajian sains moden dan jika dilihat dalam konteks kesihatan oral, bawang putih boleh membantu meredakan sakit gigi.
Ini kerana ia mempunyai sifat antibakteria yang baik.
http://allremedies.com/
4. Cengkih (Clove)
Bunga cengkih mengandungi bahan antiseptik semula jadi yang dikenali sebagai eugenol yang dikatakan boleh menjadi petua bengkak gusi, sakit gigi dan radang mulut.
Cara orang lama, gigitkan saja bunga cengkih pada bahagian yang sakit tu. Atau boleh tumbukkan menjadi pes dan sapukan pada bahagian gusi yang sakit.
Minyak bunga cengkih pun sekarang ni ada dijual dan ia boleh digunakan sebagai pengkumur mulut.
www.bundakonicare.com
5. Baking Soda
Jangan ingat baking soda hanya digunakan untuk buat kek, ia juga boleh jadi salah satu petua bengkak gusi yang berkesan tau!
Caranya mudah saja, campurkan baking soda dengan air dan kacaukan larutan hingga sebati. Kemudian, celupkan dengan kapas dan gigit pada tempat yang bengkak.
Mudah kan?
Foto Kredit: healthyfoodhouse.com
6. Timun
Timun mempunyai kesan penyejukan, seperti juga ais yang boleh membantu mengurangkan rasa sakit pada gusi.
Caranya hiriskan timun ikut keselesaan anda dan taburkan sedikit garam di atasnya.
Kemudian gigit pada tempat gusi yang bengkak.
Foto Kredit: freefoodphotos.com
7. Daun Teh Hijau / Pudina
Daun teh hijau atau daun pudina juga boleh digunakan untuk membantu mengurangkan rasa sakit pada gusi.
Caranya, masukkan beg teh ke dalam peti sejuk selama beberapa minit dan kemudian letakkan beg teh itu di kawasan yang sakit.

8. Esen Vanila
Ini satu lagi petua sakit gusi atau sakit gigi yang biasa orang lama buat dan pernah juga viral dekat media sosial sebab ramai dah cuba dan berkesan.
Tahu tak esen vanila yang biasa kita guna buat kek tu? Baunya memang wangi…
Kalau sakit gusi atau sakit gigi, cuba ambil sikit esen vanila tu dalam 2-3 titik bubuh pada tempat yang sakit.
Boleh juga guna putik kapas untuk celup dan sapu dekat tempat gusi yang bengkak.

Lagi Petua Bengkak Gusi & Langkah-langkah Pencegahannya
Selain 8 petua bengkak gusi di atas, anda juga boleh mengamalkan langkah-langkah ini untuk membantu mengurangkan rasa sakit dan mengelakkannya menjadi lebih teruk.
1. Guna Berus Gigi Jenis SOFT
Kalau selama ini anda menggunakan berus gigi jenis HARD atau MEDIUM, anda mungkin perlu bertukar kepada jenis SOFT.
Ini kerana, berus gigi jenis SOFT ini lebih sesuai untuk mengelakkan kerosakan pada gusi.
Terdapat kesilapan dimana individu memberus gigi terlalu agresif sehingga menyebabkan kesakitan kepada gusi.
2. Banyakkan Makan Sumber Vitamin C
Memakan makanan yang seimbang dapat menyumbang kepada kesihatan gusi yang lebih baik.
Pastikan anda mendapat banyak Vitamin C dan kalsium, yang dapat mengurangkan kemungkinan mengalami gusi bengkak.
Baca juga : 9 Jenis Buah & Sayur Yang Lebih Tinggi Vitamin C Berbanding Oren. Sesuai Untuk Anak & Ibu Hamil!
3. Kerap Berkumur
Membilas mulut membantu membuang sisa makanan dan serpihan, serta karbohidrat yang menyebabkan plak dan boleh menyebabkan penyakit gusi.
Oleh itu, di mana sahaja anda berada, amalkan membilas mulut selepas setiap kali makan atau makanan ringan.
4. Amalkan menggunakan floss
Floss menghilangkan sisa makanan yang tinggal dicelah gigi anda yang boleh menyebabkan plak dan tartar, dimana keduanya boleh menyebabkan penyakit gusi dan bengkak gusi.
Tapi, pastikan anda lebih berhati-hati ketika melakukan flos untuk mengelakkan rasa sakit pada bahagian gusi yang bengkak ok!
5. Gunakan ubat gigi anti-gingivitis
Terdapat ubat gigi yang mempunyai fomula yang boleh membantu melindungi daripada bakteria plak berbahaya di sekitar garis gusi bahkan boleh menyebabkan enamel.
Oleh kerana mulut yang sihat bermula di garis gusi, perhatian terhadap kawasan ini adalah penting.
6. De-Stress
Tahap tekanan yang tinggi boleh mempengaruhi tahap hormon anda, terutamanya hormon kortisol.
Kortisol boleh menyebabkan keradangan dan gusi yang bengkak. Cuba kurangkan tekanan sebanyak mungkin.
7. Jadikan Rutin Jumpa Doktor Gigi Setiap 6 Bulan
Bila kali terakhir anda jumpa doktor gigi?
Setahun lepas? 2 tahun lepas? Masa pregnant dulu?
Atau lama sangat sampai dah tak ingat masa sekolah dulu?
Mencegah adalah lebih baik dari mengubati.
Lawatan ke doktor gigi anda adalah lebih baik daripada cuba merawat bengkak gusi atau lebih parah lagi kerosakan gigi.
Jadikan lawatan ke doktor gigi anda sebagai satu rutin setiap 6 bulan.

Dapatkan Rawatan Jika Masih Sakit, Jangan Biar Melarat!
Jika petua bengkak gusi masih tidak berkesan dan langkah-langkah pencegahan juga dah diamalkan, sila ambil perhatian terhadap 2 jenis penyakit gusi ini iaitu:
i) Gingivitis
Bentuk penyakit gusi yang awal dan agak ringan, gingivitis menyerang berjuta-juta orang setiap tahun.
Salah satu tanda penyakit gusi yang paling biasa adalah gusi yang bengkak yang mungkin berdarah ketika anda memberus atau flos.
Walaupun bengkak gusi tidak serius, adalah penting untuk merawat penyakit ini untuk mengelakkan perkembangan selanjutnya.
ii) Periodontitis
Apabila gingivitis tidak dirawat tepat pada waktunya, penyakit gusi dapat berkembang menjadi jenis penyakit gusi yang lebih serius yang dikenali sebagai periodontitis.
Pada ketika ini, gusi yang meradang lebih menyakitkan dan gigi anda mungkin mulai kendur. Ini kerana periodontitis telah mula merosakkan tisu yang memegang gigi di tempatnya.
Merawat gusi dan periodontitis yang radang sangat penting untuk kesihatan mulut jangka panjang anda.
Jadi, jangan biarkan sakit gusi atau sakit gigi tu berlarutan ok!


Ramai yang stres bila tanam pokok tak menjadi, kena serang bena, hama, daun berkerinting dan macam-macam lagilah.
Ada satu petua air rebusan cengkih yang dikatakan berkesan untuk membantu menyuburkan tanaman dan memulihkan kembali tanaman yang diserang perosak.

Setelah membuat sedikit pembacaan dan carian di internet, rupanya begitu banyak khasiat bunga cengkih (clove) yang berguna bukan saja kepada manusia, tetapi juga kepada tanaman.
Ini mungkin kerana sifat semulajadinya yang anti-oksidan dan anti-bakteria yang dapat membantu memusnahkan perosak pada pokok.

Di sini kami kongsikan petua halau bena, hama dan perosak tanaman menggunakan air rebusan cengkih yang boleh anda cuba di rumah.

www.bundakonicare.com
Petua Halau Bena, Hama & Perosak Tanaman Guna Air Rebusan Cengkih
Dalam sebuah hantaran di Facebook oleh Khairulazani Bin Hassan Sabery, beliau berkongsi bahawa beliau telah mencuba tips ini dan ia ternyata ia nampak berhasil:
Hari tu dah macam putus asa dah dengan pokok cili padi ni. Kena serangan bena dan parasit yang jenis sedut bendalir pokok tu..
Terima kasih pada yang bagi petua air semburan rebusan bunga cengkih. Menjadi. Sekarang dah berbunga dan berbuah dah.
Cara buat air rebusan cengkih:

Saya ambil segenggam bunga cengkih.
Rebus dengan 1 liter air.
Rebus dalam 15 minit ke 20 minit.
Biarkan sejuk.
Lepas tu esok sembur. (saya buat malam)
Pada permulaan disembur 2kali sehari pagi dan petang selepas siram pokok.

Saya buat 2-3 hari je. Kemudian, saya buat seminggu sekali dalam 2 minggu.. Ni dah sebulan tak buat. Alhamdulillah ok…Ingat minggu depan nak buat lagi…

PENTING: Sembur secara rata tau, bahagian atas bawah depan belakang yang ada bena tu sembur kan. Hampasnya jangan dibuang, elok letak di pokok berkenaan.
Terima kasih sahabat kerana berkongsi info.
Jika bermanfaat, jom share juga untuk kebaikan bersama.
Baca juga: Atasi Masalah Di Kebun, Ini 9 Kegunaan Baking Soda Untuk Tanaman Lebih Subur!


“Apa pulak lah benda yang melekat kat tengkuk aku. Kenyal macam getah pulak tu. Maakkk cicak rupanya! Eee…. Geli-geleman rasanya bila tau aku terpegang cicak tadi. Bila pulak lah rumah aku ni ada cicak. Dulu tak ada pun?”
Nampak kecil dan tidak berbahaya, tapi kehadiran cicak dalam rumah boleh mengganggu anak-anak kecil dan haiwan peliharaan.

Ini kerana jika dibiarkan, ia akan menjadi penghuni tetap dalam rumah, menjadikan perabot sebagai sarang seterusnya membiak dalam rumah.
9 Petua Halau Cicak Daripada Masuk Ke Dalam Rumah
Bagaimana nak elakkan cicak dari masuk dalam rumah?

Anda boleh guna bahan berikut:

Foto Kredit: rovinginsight.org
1. Kulit telur
Cicak tidak suka bau telur. Oleh itu, letak kulit telur di ruang kosong tepi tingkap atau pintu untuk elakkan dari dimasuki oleh cicak.
Jangan lupa gantikan dengan baru selepas tiga minggu digunakan.
Foto Kredit: indiatoday.in
2. Serbuk kopi
Letak sedikit serbuk kopi dalam bekas. Masukkan juga serbuk tembakau dan gaul.
Ambil pencungkil gigi atau batang mancis dan sapu sedikit gam di atasnya kemudian lalukan pada serbuk yang sudah digaulkan.
Letak di tempat yang boleh dimasuki oleh cicak dan juga belakang almari. Cicak akan mati apabila makan serbuk ini.
Foto Kredit: jurnaldeoas.ro
3. Bawang putih/merah
Cicak benci bau bawang putih dan merah. Gantung atau letak bawang di tingkap atau pintu.
Boleh juga kisar bawang bersama sedikit air. Sembur jus ini di sekeliling rumah.

4. Lada hitam
Dalam satu bekas, masukkan serbuk lada hitam, serbuk cili dan air kemudian masukkan dalam botol spray.
Sembur dinding, tingkap dan pintu untuk elak cicak masuk dan merayap dalam rumah.
Cicak tidak tahan dengan rasa pedas.
Foto Kredit: ghost32writer.com
5. Ply paper
Lekatkan ply paper pada bahagian bucu siling dan sudut dinding.
Apabila cicak melaluinya, ia akan melekat pada ply paper ini. Jadi dengan mudah anda boleh membuang cicak yang tersekat.
Foto Kredit: thebrunettediaries.com
6. Air sejuk
Sembur air pada cicak. Lagi sejuk lagi bagus kerana ia akan melumpuhkan pergerakan cicak.
Foto Kredit: boldsky.com
7. Sos Tabasco
Campurkan air bersama sos Tabasco dan masukkan dalam botol spray.
Sembur belakang almari, rak dan dinding. Baunya yang tajam akan membuatkan bukan sahaja cicak lari malah serangga lain juga tidak berani mendekati.
Foto Kredit: antarajateng.com
8. Bulu ayam
Cicak memang gerun dengan burung. Gantung atau letak bulu ayam sekitar rumah.
Apabila cicak melihatnya, dengan segera ia akan menjauhkan diri.

9. Perangkap tikus
Tidak terhad pada menangkap tikus, perangkap ini juga sebenarnya boleh digunakan untuk menjerat cicak juga.
Foto kredit: havingtime.wordpress.com
Amalkan kebersihan
Sebaiknya pastikan pinggan mangkuk kotor dicuci dengan segera.
Jadi, tiada saki baki sisa makanan di kaunter dapur mahupun lantai yang boleh menarik perhatian serangga mengerumuninya sekaligus menarik perhatian cicak untuk menangkap serangga-serangga ini.
Semoga anda dapat memanfaatkan petua halau cicak yang kami kongsikan di atas ini!


Guna 2 Alat Ini Untuk Perangkap Cicak, Semua Cicak Mati!

“Banyaknya cicak. Aduiii..”
Sebut sahaja cicak, pasti ramai dalam kalangan anda yang geli dan takut. Lagi pening kepala kalau dekat rumah penuh cicak sehingga menganggu ketenteraman.

Untuk mengelakkan masalah cicak berleluasa di rumah, apa kata anda DIY perangkap cicak seperti yang dilakukan oleh pengguna Facebook. Hanya 2 alat sahaja tapi semua cicak mati!
Baca juga: Cara Viral Hilangkan Nyamuk Guna 1 Bahan Sahaja, Mudah & Menjadi!

GUNA 2 ALAT INI UNTUK PERANGKAP CICAK, SEMUA CICAK MATI

Semalam jadi tukang tangkap cicak, kita DIY perangkap cicak daripada kotak & double sided tape.
Bahan & alat:

Keratan kotak
Double sided tape saiz lebar
Gunting

Umpan: nasi & cebisan ikan bilis
Kos: lebih kurang RM2
– Potong kotak ikut size yang sesuai dan mudah nak letak di lokasi.

– Double sided tape lagi lebar lagi bagus.

– Umpan nasi dan ikan bilis. Lepas ni nak try ikan masin pula.

– Letak umpan dekat tengah-tengah perangkap.

Letak perangkap di lokasi yang biasa jadi tempat cicak berkeliaran. Hasil tangkapan memang puas hati dan tiada lagi masalah cicak penuh di rumah. Wah!
Sumber: Facebook محمد سنوسي


Petua Halau Lipas, Semut Dan Cicak Di Rumah

Serangga seperti semut, lipas dan cicak sering dijumpai di dalam rumah. Walaupun serangga ini tidak berbahaya namun ia masih lagi serangga perosak yang boleh memudaratkan kesihatan kalau dibiarkan.
Bukan itu sahaja, serangga-serangga tersebut bukan sahaja membiak di dalam laci rumah anda malah mengotorkan dengan tahi-tahi yang meninggalkan kesan kotor.

Penggunaan racun serangga dengan kerap tidak baik untuk kesihatan anda. Kami kongsikan beberapa petua mudah untuk menghalau semut, lipas dan cicak di rumah anda.
a) Semut
Foto Kredit : yourhomewizards.com

1. Serbuk kunyit
Taburkan pada laluan semut yang menuju ke dalam rumah, selalunya di tepi dinding. Halang laluan serangga itu dengan menaburkan serbuk kunyit di sepanjang perjalanan yang membolehkan mereka masuk atau lalu di dalam rumah.

2. Daun sirih
Taburkan daun sirih yang sudah disiat-siat pada kawasan laluan semut atau di tempat semut berkumpul.
3. Minyak masak
Lap balang gula, keliling meja, kaki meja dan kaki kabinet dapur atau bahagian yang sering didatangi semut.
4. Kulit Telur
Hancurkan kulit telur  dan bakar. Selepas itu taburkan pada kawasan laluan atau tempat semut berkerumun.
b) Lipas
Foto kredit : lethow.com
1. Lemon
Hiris nipis sebiji lemon dan letakkan di tempat yang kerap didatangani lipas terutamanya di tempat-tempat gelap seperti kabinet  dapur. Cara ini juga untuk membantu menyegarkan bau kabinet dapur anda.
2. Daun pandan
Hiris nipis daun pandan dan taburkan di dalam laci atau kabinet. Lipas tidak suka pada bau daun pandan.
3. Buah pelaga dan kulit kayu manis
Biji buah pelaga atau kulit kayu manis juga berkesan untuk menghalau lipas kerana lipas sememangnya tidak suka dengan bau tersebut dan tidak akan membiak di situ.
4. Serai wangi
Lipas bencikan bau wangi. Anda boleh ambil beberapa batang serai yang telah disiat-siat kemudian letakkan di bahagian yang selalu ada lipas seperti dalam kabinet. Lipas tidak akan “berkunjung” ke situ lagi.
5. Minyak masak
Letakkan semua bahan dalam satu bekas iaitu minyak masak yang telah diguna, Susu pekat lemak manis berkrim Marjerin
c) Cicak
Foto Kredit : healthylife.werindia.com
1. Kulit telur
Cicak tidak suka bau telur. Letakkan kulit telur di ruang kosong tepi tingkap atau pintu untuk mengelak cicak dari memasuki rumah anda.
2. Bawang
Cicak benci bau bawang putih dan bawang merah. Gantung atau letak bawang di tepi tingkap atau pintu rumah anda. Anda juga boleh kisar bawang bersama sedikit air dan semburkan air bawang tersebut di sekeliling rumah.
Sekiranya petua-petua ini tidak memberi kesan, anda perlulah memanggil mereka yang pakar dalam membantu menangani masalah ini.
Walaupun anda mengamalkan petua-petua tersebut, kebersihan rumah merupakan perkara utama yang perlu dititikberatkan. Sekiranya rumah tidak bersih, ia akan memberi kesan kepada banyak aspek yang lain seperti kesihatan dan keselesaan ahli keluarga.
Jadi, wujudkan aktiviti pembersihan rumah bersama anak-anak setiap hujung minggu untuk elakkan rumah anda didatangani serangga perosak.


‘Racun’ Semulajadi Untuk Halau Lipas, Semut & Haiwan Perosak. Guna Kulit Telur Saja!

“Stres betul dengan lipas dan semut dekat rumah ni, lagi-lagi kat dapur. Memang ber’parti’lah diorang bila kita terlupa nak simpan makanan atau ada stok yang dah lama tak perasan. Apa petua halau lipas, semut, dan semua serangga perosak ni ya?”
Serangga dan haiwan perosak memang merunsingkan. Ia bukan saja membuat kita rasa tak selesa, tapi kalau tidak dibanteras habis-habisan ia juga boleh membawa masuk pelbagai bakteria dan kuman ke dalam rumah. Masalahnya, bukan semua rumah boleh menggunakan racun atau bahan kimia, lebih-lebih lagi mereka yang alergik atau ada anak kecil.

Dalam artikel ini, ada satu petua semulajadi yang mudah tetapi sangat berkesan daripada salah seorang pembaca kami.
Mari ikuti perkongsian selanjutnya di bawah.

Foto Kredit: easypestsupplies.com

Hanya Guna Kulit Telur. Lipas, Semut & Serangga Perosak Semua Lari
Syukur alhamdulilah, hari ini saya nak berkongsi petua halau lipas dan segala benda yang merayap di sekitar rumah dengan hanya menggunakan kulit telur.
Kita ada banyak guna telur tapi kulitnya dibuang kan? Sekarang jangan buang lagi sebab ia sangat berguna untuk dijadikan ‘racun’ semulajadi untuk macam-macam serangga dan haiwan perosak seperti lipas, semut, lipan, cicak, anai-anai, tikus, ular, dan apa-apalah yang sewaktu dengannya.
Petua Halau Lipas, Semut, Dan Haiwan Perosak Menggunakan Kulit Telur
Berikut adalah cara-caranya. Mudah saja.
1. Cuci & Keringkan Kulit Telur
Mula-mula, cuci bersih-bersih dulu kulit telur yang dah digunakan dalam masakan. Kemudian, jemurkan hingga kering.

2. Hancurkan
Selepas kering, bolehlah ditumbuk kulit telur tadi hingga hancur.
Bila dah siap, taburkan kulit telur ini di kawasan laluan haiwan atau serangga perosak.

3. Simpan Dalam Bekas Kedap Udara
Selebihnya, simpan dalam botol untuk dijadikan stok racun perosak.
Nanti bila dah habis, boleh taburkan lagi di tempat tersebut.

Jimatnya, Boleh Buat Sekarang!
Saya dah cuba buat. Alhamdulillah, semua semut dan lipas yang suka merayap di sekitar dapur saya dah tak ada. Saya letak di setiap tepi rumah dan dalam laci kabinet dapur.
Jadi, apa tunggu lagi. Lepas ini boleh cuba petua halau lipas dan haiwan perosak yang dikongsikan ini. Memang mudah, jimat, dan berkesan. Ramai dah cuba.
Silakan share jika bermanfaat ya.

*Petua halau lipas, semut, dan haiwan perosak menggunakan kulit telur ini dikongsikan oleh Abel Lione Karia @ Mommok melalui Facebook Group Masak Apa Hari Ini (MAHN). Ia diterbitkan semula dengan kebenaran beliau.


Cara Elak Lipas ‘Berkampung’ Dalam Kabinet Dapur Guna Bunjut Rempah

Bagi anda yang mempunyai kabinet dapur di rumah, sudah pasti mengalami masalah lipas suka berkampung di dalam kawasan kabinet tersebut bukan? Kesudahannya, kabinet pun akan penuh dengan kotoran najis lipas dan berbau habis semua perkakas dapur yang disimpan.
Oleh itu, apa kata anda cuba salah satu cara yang mujarab untuk hapuskan semua lipas yang berkampung di dalam kabinet dapur tersebut menggunakan bunjut rempah sahaja. Katanya memang menjadi dan ‘lari’ semua lipas yang ada!

Baca juga: Tips Letak Pewangi Kereta Dengan Betul, Baru Wangi Sampai Belakang!
CARA ELAK LIPAS ‘BERKAMPUNG’ DALAM KABINET DAPUR

Beberapa bulan lalu kita buat sisihan di dapur dan buang apa-apa yang tak berkaitan dan kita nak kongsi idea kot boleh bantu atasi masalah “cikpas”.

Saya dah cuba cara ni selama hampir 3 bulan dan alhamdulillah dengan izinNya kini kabinet dapur saya tak diziarahi cikpas lagi. Mungkin cikpas ni tak suka kot bauan tu so tak mendatang dah kini. So far hampir 3 bulan ni bayangan cikpas dan hasil membuangannya pun tiada. Bubuh 4 sekawan dalam mesh net beg tapi kena buh 3-4 beg la dalam kabinet tu. Dan banyakkan cengkih dan buah pelaga…

-Letak empat sekawan dalam mesh net (lebihkan cengkih dan buah pelaga)
-Ikat di tombol pintu kabinet atau campakkan sahaja di dalam kawasan kabinet.
Cuba la, mana lah tahu berhasil untuk korang. Berjaya untuk saya tidak semestinya untuk korang. Apa-apa pun usaha itu tangga kejayaan. TAPI sebelum letak tu…bersihkan kabinet, kosongkan lap bersih-bersih dan spray la dengan apa yang biasa korang guna. Saya hanya spray dengan citrus cleaner jer. Sembang-sembang dengan cikpas suruh dia jangan datang lagi…jangan marah-marah…
Sumber: Ummi As


6 Sebab Kenapa Anda Sering Digigit Nyamuk, Bukan Sebab Darah Manis Tau!

“Eish nyamuk ni, suka sangat gigit aku dekat mana-mana pun. Ada petua halau nyamuk tak?”
Mungkin ramai dalam kalangan kita yang sering mengalami pengalaman seperti di atas bukan? Pergi sahaja ke mana-mana tempat pasti akan menjadi ‘buruan’ nyamuk terutama sekali apabila masuk ke kawasan hutan. Dah macam-macam ubat letak di badan, ada yang berkongsikan tips supaya meletakkan minyak angin untuk mengelakkan nyamuk menggigit kita. Nampaknya tidak menjadi.

Oleh itu, berikut merupakan perkongsian dan penjelasan dari Doktor Samhan di laman Twitternya membuka rahsia kenapa anda sering digigit nyamuk. Ingatkan sebab darah kita manis…
Baca juga: Cara Elak Lipas ‘Berkampung’ Dalam Kabinet Dapur Guna Bunjut Rempah

6 Sebab Anda Sering Digigit Nyamuk
1. DARAH JENIS O

Jenis darah tertentu lebih manis dari lain. Satu kajian mendapati darah jenis O mempunyai 83% kebarangkalian lebih tinggi untuk digigit nyamuk. Manakala sebaliknya dengan darah jenis A.
2. INDIVIDU BERTUBUH BESAR

Mungkinkah? Menurut kajian, ia kena-mengena dengan kadar metabolisme dan jumlah karbon dioksida yang dibebaskan dari badan sewaktu pembakaran tenaga.
Nyamuk menggunakan gas karbon dioksida untuk mengesan sasaran mereka & ia boleh dikesan dari 50 meter jauh. Jadi lebih besar anda, lebih banyak gas karbon dioksida yang dibebaskan & katakan anda bersaiz besar dalam kumpulan keluarga atau rakan, maka besarlah peluang untuk digigit.
3. WANITA HAMIL

Menurut satu kajian di Afrika, wanita hamil 2 kali ganda tinggi peluang digigit nyamuk juga atas sebab mereka membebaskan lebih banyak gas karbon dioksida.
Malah dalam satu kajian pada 2002 mendapati wanita sarat mengandung membebaskan 21% lebih banyak gas tersebut berbanding wanita biasa.
4. INDIVIDU SEDANG BERSENAM

Nyamuk tertarik dengan asid laktik, kompaun yang dikesan dalam peluh. Selain itu, senaman juga juga meningkatkan haba tubuh yang turut menyumbang tarikan gigitan nyamuk.
5. MEMAKAI PAKAIAN GELAP

Ini logik paling asas, di mana nyamuk lebih tertarik kepada persekitaran gelap, maka pakaian anda juga memberi indikasi yang serupa.
Dr. Jonathan Day, seorang pakar entomologi dan nyamuk di University of Florida menjelaskan, “Nyamuk sukar terbang dalam angin jadi mereka lebih memilih untuk berpusat di dataran. Persekitaran gelap membuatkan mereka lebih selesa.”
6. INDIVIDU KUAT BERPELUH

Asid tertentu dalam tubuh badan seperti laktik dan urik serta kolesterol mempunyai kandungan steroid yang tinggi. Ia juga menarik nyamuk kerana orang jenis ini mempunyai kadar metabolisme tinggi selain memproses kolesterol lebih cepat dari yang lain.
Sumber: Twitter Dr.Samhan


8 Petua Halau Semut Yang ‘Berparti’ Dalam Bekas Gula Anda

“Stres betul aku tengok semut-semut ni. Dia boleh pulak masuk dalam bekas gula aku yang bertutup rapat ni. Dahlah gulanya baru je aku beli. Takkan nak buang, membazirlah… Apa petua halau semut dalam bekas gula ni ya?”
Memang terkejut dan geram bila tengok bekas gula dah dimasuki semut. Hairan pun ada juga. Kadangkala, pek gula yang baru dibeli dan dibuka pun boleh dimasuki semut.

Bolehkah Makan Gula Yang Dimasuki Semut?
Menurut buku 501 Persoalan Fikah Wanita oleh Zawiah Hassan, gula yang dimasuki semut masih suci. Cuma, kita perlulah membuang semut-semut itu terlebih dahulu.
Dari sudut kesihatan pula, ia bergantung kepada kuantiti dan jenis semut yang menghurung gula tersebut. Kebanyakan jenis semut tidak memudaratkan kerana ia adalah haiwan yang tidak berdarah. Malah sesetengah budaya mengamalkan tabiat memakan semut sebagai snek. (*Tapi, dalam Islam kita tak boleh makan semut kecuali tak sengaja.)

Maka, sekiranya semut tidak terlalu banyak, bolehlah diusahakan untuk memisahkannya agar gula tersebut masih boleh digunakan. Mari cuba beberapa petua halau semut dalam bekas gula yang mudah dan berkesan ini.

8 Petua Halau Semut Dalam Bekas Gula Anda
Berikut adalah petua halau semut yang boleh anda cuba di rumah.
1. Cengkih / Kulit Kayu Manis
Antara petua halau semut dalam bekas gula yang paling popular dan lazim dipraktikkan adalah dengan menggunakan cengkih. Cuma letakkan beberapa tangkai cengkih ke dalam bekas gula yang dimasuki semut tadi. Kemudian, tutupkan bekas sedikit supaya baunya lebih kuat dan menghalau semut. Tapi, jangan tutup rapat sangat kerana nanti semut tak boleh keluar pula. Kalau tak ada cengkih, boleh juga gunakan kulit kayu manis.
Kedua-dua rempah ini bukan saja menghalau semut, tetapi turut memberi aroma yang enak kepada gula anda. Tapi, jangan risau kerana ia tidak mengubah rasa gula tersebut.
Gambar di bawah ini contoh yang telah dilakukan oleh Puan Azura Abd Jalil melalui laman sosial beliau. Berkesan, bukan?
Foto Kredit: Azura Abdul Jalil
2. Jemur Tengah Panas
Seterusnya, anda boleh menjemurkan gula tersebut di bawah matahari terik. Untuk memudahkan, pindahkan gula di dalam dulang atau loyang. Kemudian, jemurkan sekejap.
Kalau takut terlupa sebab letak di luar, letakkan di tepi tingkap yang dimasuki cahaya matahari.
Foto Kredit: Bunga Teratai
3. Letak Bekas Gula Tepi Dapur Gas
Satu lagi cara yang hampir sama dengan menjemur adalah dengan meletakkan bekas gula tadi berhampiran dengan dapur gas yang dinyalakan. Lebih elok kalau gula dipindahkan ke dalam pinggan kaca atau bekas logam.
Sambil-sambil masak nanti, bekas akan menjadi panas dan semut pun akan lari. Tapi, jangan pula letak direct atas api ya, tak baik dibunuh semut-semut itu. Lagipun, kalau semut mati dalam bekas gula, bertambah susah kita nak keluarkannya nanti.
Foto kredit: foodandtools.com
4. Pisau
Petua halau semut dalam bekas gula yang seterusnya ini mungkin kedengaran pelik. Tapi, buat yang pernah mencuba tentu tahu keberkesanannya. Seperti yang dikongsikan oleh Puan LiaJane San ini.
Caranya, pacakkan pisau ke dalam bekas gula dan biarkan sekejap. Nanti, semut-semut akan keluar sendiri. Menurut beliau, petua ini didapati daripada majalah. Memang nampak kelakar dan mesti ada yang rasa was-was. Tapi, ia memang berkesan.
Foto Kredit: LiaJane San
5. Asam Keping / Gelugur
Masukkan beberapa keping asam gelugur ke dalam bekas gula. Jangan risau kerana bau asam gelugur pun tidak akan menukar rasa atau warna gula.
Foto Kredit: alibaba.com
6. Cili Kering
Selalunya kita dengar petua ini untuk halau kutu beras, bukan? Tak sangka ia boleh digunakan untuk menghalau semut juga.
Ambil beberapa tangkai cili kering dan letak dalam bekas gula. Kalau nak potong kasar pun boleh. Tutupkan dengan longgar supaya semut boleh keluar. Jangan risau, tak ada rasa pedas yang tertinggal pada gulanya.
Foto Kredit: Aishah Hasan
7. Teknik Rendam Dalam Air
Ini satu lagi teknik orang lama yang mungkin jarang kita dengar. Ia adalah perkongsian daripada Puan Zura Yusoff. Menurut beliau, cara ini memang amat mudah tapi cukup efektif.
Cuma masukkan bekas gula tadi dalam bekas yang berisi air. Guna air paip saja. Kemudian, tunggu sebentar dan biarkan penutup terbuka untuk semut-semut keluar.
Foto Kredit: Zura Yusoff
8. Sejukkan Dalam Peti Ais
Akhir sekali, dan cara yang paling senang anda boleh buat adalah meletakkan bekas gula di dalam peti sejuk. Letakkan bekas gula di bahagian sejuk beku atau freezer dan biarkan bekas terbuka sedikit.
Tinggalkan semalaman atau beberapa jam. Semut akan hilang. Kalau semut asyik hurung bekas gula anda, simpankan terus di dalam peti sejuk. Mudah-mudahan selesai masalah.

Selamat Mencuba!
Walaupun kebanyakannya petua orang lama, tapi tetap efektif. Kalau tak cuba, tak tahu.
Apapun, lakukan seawal mungkin sebaik saja anda perasan bekas gula anda dimasuki semut. Jangan tunggu semutnya terlalu banyak baru nak halau kerana dikhuatiri memudaratkan kesihatan pula.


9 Cara Halau Semut Guna Bahan Di Rumah. Confirm Semut Lari!

“Eh, baru tinggalkan makanan ni sekejap dah kena hurung dengan semut. Dari mana datangnya tak tahulah. Puas aku ‘spray’ dengan penyembur serangga semalam. Masih banyak lagi rupanya. Apa petua halau semut yang berkesan ya?”
Memang stres kalau segala makanan asyik dihurung semut. Terus terbantut selera nak makan. Bukan setakat makanan manis saja yang semut suka. Dalam bekas air kosong ianya selalu dijumpai. Tak tahulah secara sengaja atau ‘tersesat’.

Oleh kerana kebanyakan masa semut-semut ini berada di bahagian dapur yang mengandungi banyak makanan, tentu ada ibu-ibu yang rasa tak selesa menggunakan racun serangga. Lebih-lebih lagi kalau dalam rumah ada anak kecil dan bayi.
Jadi, cuba petua berikut untuk menghalau semut di rumah anda secara semulajadi.

Foto Kredit: newerapestcontrol.com

9 Petua Halau Semut Dengan Pantas & Berkesan. Tanpa Racun!
1. Cuka
Cuka putih adalah penghalau semut yang amat berkesan kerana semut tak sukakan baunya yang kuat dan kandungannya yang berasid.
Larutkan cuka ke dalam sedikit air dan masukkan ke dalam botol ‘spray’ kosong. Kemudian, semburkan ke bahagian pintu masuk atau laluan semut.
Ulangi beberapa kali sebaik saja larutan ini kering. Dalam beberapa hari, anda akan nampak kesannya.
Foto Kredit: tescoliving.com
2. Kayu Manis & Cengkih
Bagi sesetengah yang tak sukakan bau cuka, anda boleh menggunakan serbuk kayu manis dan cengkih.
Taburkan serbuk tersebut di laluan semut dan biarkan selama beberapa hari.
Bagi yang ada ‘cinnamon essential oil’, anda boleh campurkan minyak ini dengan sedikit air semburkan ia ke kawasan tersebut. Bukan saja mewangikan rumah, semut-semut pun hilang!
Foto Kredit: yan.vn
3. Serbuk Kopi
Serbuk kopi asli juga mempunyai bau yang kuat dan boleh digunakan untuk menghalau semut daripada menghurung makanan di rumah anda.
Caranya, ambil sedikit serbuk kopi di kawasan laluan masuk semut dan biarkan beberapa hari. Semut akan menjauhi kawasan ini dan tak akan datang lagi.
Foto Kredit: bodyandskincare1.blogspot.my
4. Soda Penaik
Secara teorinya, gula aising adalah untuk memerangkap semut manakala soda penaik pula adalah bahan yang boleh membunuh semut-semut tersebut.
Caranya, campurkan soda penaik dengan gula aising (powdered sugar) dengan nisbah 1:1. Taburkan serbuk ini di kawasan kering yang ada semut dan lihat kesannya dalam beberapa hari.
Foto Kredit: healthyfoodhouse.com
5. Daun Sirih
Cincangkan beberapa helai daun sirih dan taburkannya pada tempat semut selalu berkerumun. Bau herba ini akan menghalang semut daripada mendekati kawasan tersebut.
Foto Kredit: flickr.com

6. Air Lada
Air rendaman lada kering boleh digunakan untuk menghalau semut. Simpankannya ke dalam sebuah botol penyembur dan semburkan di laluan semut.
Atau, letakkan beberapa tangkai cili kering pada di sekitar laluan semut. Ini dapat menghindarkan semut menghampiri gula.
Foto Kredit: aroundtheworldinawoodenspoon.wordpress.com
7. Kulit Telur
Bakar kulit telur hingga menjadi abu. Tabur abu ini pada kawasan laluan semut atau tempat semut berkerumun.
Selain semut, cara ini juga berkesan untuk menghalau cicak atau serangga lain yang tak diingini.
Foto Kredit: buzznigeria.com
8. Kulit Lemon / Oren
Buah-buahan sitrus juga mengeluarkan bauan wangi untuk kita, tetapi tidak untuk semut dan serangga lain.
Oleh itu, ambil peluang ini untuk menggunakan semburan sitrus untuk menyegarkan kediaman di samping menyahkan semut-semut daripada rumah anda.
Anda juga boleh menggunakan cincangan daun limau purut untuk kesan yang lebih baik.
Foto Kredit: huffingtonpost.com
9. Daun Pandan
Satu lagi petua halau semut yang praktikal untuk anda gunakan adalah daun pandan.
Cincang daun pandan taburkan ke kawasan laluan semut. Boleh juga dimasukkan ke dalam bekas gula atau beras. Makanan pun bertambah harum dengan aromanya!
Foto Kredit: juicemigourmet.com
Pastikan Keadaan Rumah Bersih
Jangan lupa mengaplikasikan petua halau semut ini. Mudah-mudahan, rumah anda akan selamat daripada dihurung semut selepas mencuba cara di atas.
Selain itu, pastikan juga tiada sisa makanan yang terbiar demi memastikan semut-semut ini tidak kembali menyerang kediaman anda.
Selamat mencuba!


Petua Halau Serangga Perosak Sebelum ‘Mereka’ Bermaharajalela Di Dalam Rumah!

Di mana-mana rumah pun, pasti ada sekurang-kurangnya satu atau dua jenis serangga perosak yang sering buat kacau. Jika tidak dibanteras dan hanya dibiarkan sahaja, serangga perosak dalam rumah pasti akan bermaharajalela dengan lebih dahsyat.
Terdapat pelbagai jenis haiwan perosak yang hadir dalam rumah. Antara contoh haiwan perosak ialah seperti tikus, lipas, lalat, semut dan lipas. Mungkin ada beberapa petua halau serangga perosak dalam rumah yang anda boleh cuba di bawah ini.

Baca juga: 7 Tanda Anak Belum Terjebak Dengan Ketagihan Gajet, Periksa Sebelum Terlambat

PETUA UNTUK HALAU SERANGGA PEROSAK
Antara petua yang boleh menghalau serangga perosak ialah:

1. Lalat

Jika lalat semakin banyak, dikhuatiri ia akan hinggap pada masakan anda dan bertelur di dalamnya. Lebih teruk lagi, jika lalat tersebut membawa bersama penyakit atau bakteria berbahaya.
Guna serai wangi sahaja. Lalat atau nyamuk amat benci kepada bau serai wangi. Anda juga boleh membuat semburan serai wangi anda sendiri.
Caranya ialah:
– Ambil beberapa batang serai wangi.
– Kisar bersama air dan perap air serai selama satu malam.
– Kemudian, tapis air serai daripada hampasnya dan masukan ke dalam botol semburan.
– Semburkan pada kawasan yang sering didatangi lalat.
2. Semut

Semut yang masuk ke rumah biasanya terdiri daripada tiga jenis. Semut hitam, semut merah atau semut gatal, dan semut halus. Semut hitam dan semut halus kerap memasuki rumah kerana menghurung makanan.
Manakala semut merah atau semut gatal biasanya masuk ke kediaman sewaktu hujan atau jika terdapat bangkai haiwan kecil. Apa pun jenis semut yang datang, ia boleh dihalau dengan cara di bawah ini:
– Buat larutan cuka dengan mencampurkannya ke dalam air.
– Masukan larutan ini ke dalam botol penyembur.
– Sembur pada laluan atau lubang semut.
– Buat beberapa kali setiap hari.
3. Lipas

Lipas bukan sahaja berbau busuk, tetapi ia juga adalah serangga yang boleh membawa penyakit. Ini kerana lipas biasa membiak dan mencari makanan dalam kawasan yang kotor dan gelap.
Oleh sebab itu, ia lebih mudah dijumpai dalam parit, tempat-tempat tersorok atau kawasan yang lembap dan kotor. Ikut cara di bawah ini:
– Kisarkan bawang putih dan bawang merah bersama-sama serbuk lada putih atau hitam.
– Campurkan dalam 1 liter air dan kacau sehingga sebati.
– Semburkan pada kawasan lipas membiak atau laluannya.
– Bau bawang dan lada yang kuat boleh membuatkan lipas lari.
4. Anai-anai

Anai-anai boleh dikatakan sebagai serangga yang amat membimbangkan kerana ia boleh merosakkan struktur kediaman anda. Ini termasuklah mana-mana alatan, ruang atau perabot yang diperbuat daripada kayu.
Hal ini kerana anai-anai memakan dan membina sarangnya dalam kayu. Antara cara menghalau anai-anai yang boleh anda cuba ialah:
– Rendamkan tembakau dalam air dan perapkan selama satu malam.
– Kemudian, siram kawasan yang diserang anai-anai dengan air tembakau tersebut.
– Ia juga boleh disiram terus pada sarang anai-anai.
– Buat beberapa kali sehinggalah jumlah anai-anai mula berkurangan.
5. Tikus

Terdapat banyak petua yang boleh anda buat untuk menghalau tikus. Antaranya adalah dengan menggunakan serbuk lada hitam yang ditaburkan pada laluannya.
Selain itu, anda juga boleh mencuba dengan meletakkan daun pudina atau minyak patinya di kawasan laluan tikus kerana tikus tidak gemarkan bau pudina yang kuat.
Sumber: hello doktor


17 Petua Halau Tikus Paling Berkesan. Cubalah!

Petua Halau Tikus
Tikus adalah salah satu agen penyakit dan perosak kebanyakkan suri rumah menghadapinya. Bukan itu sahaja, malah melihatnya juga sudah menggelikan.
Jadi bagaimanakah caranya untuk menghalau haiwan perosak ini? Silap hari bulan kalau tidak dicegah boleh membawa maut.

1. Daun Pandan
Daun pandan bertindak sebagai agen pewangi semula jadi untuk kediaman anda. Tikus juga tidak menyukai daun pandan. Selain itu juga, anda boleh jimat dengan tidak membeli pewangi kediaman yang mahal.
2. Daun Semambu
Letakkan daun semambu di laluan tikus. Ianya juga boleh merawat demam.

3. Daun Durian Belanda
Foto Kredit: extrarecipe.com

Caranya letakkan beberapa helai daun di tempat yang selalu dilalui tikus atau sarang tikus. Gantikan daun itu selepas 2 atau 3 hari sekali di tempat yang sering menjadi laluan tikus. Letakkan juga di dalam almari pakaian.
Insya-Allah, tikus tidak akan datang lagi.
4. Jering
Letak jering dengan tangkai-tangkainya sekali dekat dapur. Biarkan di dapur sampai kering.
5. Serbuk Lada Hitam
Taburkan serbuk lada hitam di tempat ada tikus atau laluan tikus itu.
6. Buah Pong-Pong
Foto Kredit: gajahmenta.blogspot.com
Buah Pong-Pong juga boleh digunakan untuk menghalau tikus. Letakkan pada kawasan yang disyaki ada tikus. Insya-Allah tikus tidak akan datang lagi. Bagi yang pertama kali dengar nama buah Pong-Pong, boleh dapatkan maklumat lanjut dari Wikipedia.
Amaran: Buah Pong-Pong adalah beracun. Jangan dimakan.
7. Buah Mengkudu
Ambil dua atau tiga biji buah mengkudu. Potong mengkudu itu menjadi beberapa bahagian. Letakkan ia di dalam mangkuk di kawasan yang sering dilalui tikus. Bau buah mengkudu yang menyengat dapat menghalau tikus.
8. Minyak Pudina
Sapukan minyak pudina pada kain dan letakkan pada di tempat yang sering menjadi laluan tikus. Insya-Allah tikus tidak akan datang lagi kerana tikus tidak menyukai bau pudina.
9. Kapur Barus
Foto Kredit: tabloidrumah.com
Hancurkan beberapa kapur barus (kasar-kasar), kemudian taburkan di kawasan yang menjadi ‘lubuk’ tikus itu. Cara ini cukup efektif kerana tikus sememangnya tidak suka dengan bau kapur barus yang cukup menyengat.
Cuma petua halau tikus menggunakan kapur barus agak tidak sesuai bagi yang ada anak kecil. Takut anak-anak ingat itu adalah gula-gula!
10. Cat Badan Tikus
Tangkap seekor tikus, kemudian lumurkan badannya dengan cat berwarna terang seperti warna merah, kemudian lepaskan. Tikus tersebut tidak akan datang lagi, malah turut membuatkan tikus-tikus lain berasa takut untuk mengganggu kediaman anda.
11. Kulit Durian
Letakan beberapa potongan kulit durian tersebut di tempat-tempat yang selalu dilalui oleh tikus. Bau kulit durian yang menusuk hidung dan berduri pastinya akan membuatkan tikus gerun untuk datang ke rumah anda.
12. Bela Kucing
Petua halau tikus ini hanyalah untuk orang yang sukakan kucing. Peliharalah kucing di rumah anda, pastinya tikus akan takut untuk datang ke rumah anda. Kucing adalah musuh utama tikus. Cuma jangan bela kucing mahal yang cuma pandai tengok tikus lalu sahaja.
13. Buah Kepompong
Letakkan beberapa biji buah kepompong muda atau masak di sarang tikus.
14. Perangkap Tikus
Foto Kredit: carigold.com
Letakkan perangkap tikus (perangkap jaring atau gam tikus) di laluan yang sering dilalui tikus.
15. Tutup Semua Laluan Masuk Tikus
Tutup semua laluan yang membolehkan tikus masuk ke rumah. Pasangkan jaring atau tutup terus laluan masuk. Jangan sampai ada sedikit ruang kerana tikus boleh melepasi ruang sempit itu.
16. Guna Serai Wangi
Petua halau tikus yang terakhir ialah dengan menggunakan serai wangi. Ada banyak produk serai wangi di pasaran dalam bentuk semburan. Ia efektif bukan sahaja untuk tikus, malah untuk haiwan perosak dan serangga yang lain.
17. Lantik syarikat pengendali haiwan perosak (pest control)
Kalau ada modal lebih, cari penyedia servis yang benar-benar berkebolehan membantu kita menyelesaikan masalah ini. Ada jenis orang yang geli untuk pegang tikus mati. Maka, syarikat seperti ini boleh membantu.
Jika ragu-ragu, rujuk portal rasmi Kementerian Pertanian Malaysia untuk senarai syarikat pengendali haiwan dan makhluk perosak yang berdaftar.
Akhir kata
Foto Kredit: expelsolutions.com
Demikian beberapa tips atau petua halau tikus dari kami. Selain itu juga, kebersihan rumah juga perlu dijaga kerana sisa-sisa makanan boleh mengundang tikus. Sentiasa membuang sampah pada waktu awal pagi dan malam supaya tikus tidak mencari sisa makanan di dalam rumah.
Sentiasalah mengawasi tahap kebersihan di sekitar kawasan perumahan, dan penduduk boleh bekerjasama untuk bergotong-royong membersihkan kawasan perumahan. Akhir kata, kebersihan menjamin kesihatan.


[VIDEO] Mimpi Nenek Tua Urut Perut, Wanita Hilang Anak 6 Bulan Dalam Kandungan

Setiap pasangan yang sudah berkahwin sudah pastinya menginginkan cahaya mata sebagai penyeri rumahtangga. Namun, tidak semua yang dikurniakan rezeki berkenaan dan ada yang perlu melalui beberapa halangan bagi mendapat kebahagiaan ini.
Baru-baru ini seorang doktor dikenali sebagai Dr.Mrs.Dy menceritakan kisah seorang wanita kehilangan bayi dalam kandungan secara misteri! Video tersebut dikongsikan olehnya di laman TikTok.

Baca juga: “Doktor, Umur Saya Dah 43 Tahun Masih Boleh Hamil Ke? Tiba-Tiba Terhamil Pulak…”
MIMPI NENEK TUA URUT PERUT, HILANG KANDUNGAN

Kisahnya bermula apabila seorang wanita datang ke klinik untuk melakukan pemeriksaan kandungan. Bagaimanapun, bayi di dalam perut serta si ibu berada dalam keadaan sihat. Namun, pada keesokan harinya wanita tersebut datang kembali ke klinik untuk melakukan pemeriksaan lagi.

Apa yang mengejutkan, perutnya sudah kempis dan wanita itu sempat menceritakan bahawa dia ada bermimpi seorang nenek tua menghampirinya.
Hari ini ada pesakit yang petang semalam hamil 6 bulan tapi hari ini kandungan dah hilang dan tak ada tanda-tanda bersalin.

 @dr.mrs.dy
sama seperti kejadian2 sebelumnya🥺#Riau #ceritaseram
 ♬ Suspense, horror, piano and music box – takaya

Di dalam mimpi berkenaan nenek tua tersebut mengurut perut sambil meminta bayi yang ada dalam kandungannya itu. Belum sempat memberikan jawapan, secara tiba-tiba wanita warga emas itu hilang bersama anak dalam perutnya. Walau bagaimanapun, si ibu dihantarkan kepada doktor pakar bagi mengesahkan kejadian yang dilalui olehnya.

 @dr.mrs.dy
Balas @bundhaefaruq #ceritahoror #Riau #bunian
 ♬ Suspense, horror, piano and music box – takaya

Saya tanya dia, awak izinkan nenek itu ambil anak awak? Dia kata belum sempat jawab ya nenek tu dah hilang dengan anak saya.
BANYAK KES ANEH SEBEGINI BERLAKU
Ujarnya lagi, kejadian ‘aneh’ seperti itu bukanlah kali pertama yang pernah dilalui olehnya. Lebih-lebih lagi apabila di kawasan pendalaman atau pesakit yang duduk di dalam hutan sudah pasti banyak perkara-perkara mistik yang berlaku.

 @dr.mrs.dy
Balas @fahriattala setuju dg anda🙏🙏😊👍
 ♬ PadaMu Kubersujud – Religi Islam – Afgan

Betapa pentingnya amalan dan ibadah solat ketika kehamilan agar diri kita selamat daripada bahaya dan jangan kita tunjuk gambar perut kita di media sosial.
Sumber: Tiktok @dr.mrs.dy


Baru Lahir Beberapa Jam Dah Buka Mata & Angkat Kepala, Bayi Pandemik Lebih Kuat!

Macam yang kita tahu, bayi yang baru lahir sudah pastinya akan lemah dan ‘lembik’ di bahagian leher dan agak susah untuk dukung tanpa penjagaan. Namun berbeza pula dengan perkongsian ibu ini apabila beliau berjaya melahirkan bayi ketika musim pandemik. Apa yang mengejutkan adalah selepas beberapa jam dilahirkan, bayinya sudah boleh buka mata dengan luas dan mengangkat kepala dengan tegap apabila diletakkan di dada ibunya.
Mengejutkan orang ramai adalah, keadaan bayi yang beru dilahirkan tersebut seolah-olah seperti bayi yang sudah berumur empat bulan dan ke atas.

Baca juga: Masa Berpantang Boleh Tidur Dalam Aircond Ke? Ini Jawapan Pakar
BARU LAHIR BEBERAPA JAM DAH BUKA MATA, ANGKAT KEPALA

Dalam perkongsian video Tiktok berkenaan, bayi tersebut dilihat mengangkat kepalanya dan cuba melihat keadaan sekeliling. Apabila ibunya cuba untuk menurunkan kepalanya semula, dia tetap menaikkan kembali kepala seolah-seolah bayi yang sudah besar.

Bukan itu sahaja, perkongsian wanita tersebut turut mendapat reaksi yang sama dari ramai ibu yang melahirkan anak ketika musim pandemik. Mereka juga mengatakan bahawa bayi yang dikandung mempunyai perkembangan yang pesat terutama sekali dari segi keupayaan fizikal.
Ada yang mengatakan bahawa anak mereka sudah boleh meniarap pada usia sebulan setengah hingaga dua bulan, malah boleh angkat kepala dengan tegap tidak seperti bayi lain.

https://media.siraplimau.com/2021/09/baby.mp4
IBU LEBIH RILEKS BEKERJA DI RUMAH MUNGKIN PENGARUH PERKEMBANGAN BAYI

Ada juga yang mengatakan bahawa wanita mengandung dan bekerja dari rumah adalah lebih rileks. Boleh berehat sebentar dengan baring dan merehatkan minda seketika mungkin adalah faktor kepada kandungan yang lebih kuat.
Walaupun sebelum ini ada perkongsian mengenai IQ bayi musim pandemik lebih rendah, tetapi mungkin ada benarnya mengenai perkembangan yang pesat kerana emosi ibu mengandung sangat mempengaruhi perkembangan bayi dalam kandungan.
Sumber: @formerlyashley


Amal Minum Air Kelapa Muda, Wanita Ini Kongsi Koleksi Menu ‘Meriah’ Sepanjang Kehamilan

Mengamalkan pemakanan yang sihat sepanjang tempoh kehamilan adalah penting untuk menjamin kandungan yang sihat. Antara petua yang disenaraikan adalah dengan minum air kelapa muda supaya kulit bayi akan kelihatan lebih bersih dan mempunyai rambut yang lebat.
Begitu juga dengan senarai menu sepanjang kehamilan yang dikongsikan oleh wanita ini di mana dia mengamalkan pengambilan minuman air kelapa muda serta jus buah sepanjang tempoh hamil. Menu makanan yang disediakan pun nampaknya sangat menarik. Mungkin anda pun boleh cuba!

KOLEKSI MAKANAN SEPANJANG 8 BULAN KEHAMILAN
Makanan 8 bulan kehamilan saya. Start minum air kelapa hari-hari dah dan bonusnya boleh buat coconut shake sekali cara saya masak brown rice/mix rice, saya akan rendam dulu semalaman lepas tu masak macam biasa.Mix rice /beras campur saya ialah beras perang campur dengan beras merah dan beras hitam.
1.Air kelapa muda & sambal telur dan brown rice

2.Air kelapa muda & Kari ayam kelapa muda dan susu tanpa santan + mix rice

3.Jus buah campur & Nasi lemak mix rice bersama sambal sotong

4.Jus oren & Nasi putih panas panas bersama sambal ikan bilis dan sardin

5.Air kelapa muda dan Nasi lemak telur & ayam

6.Jus buah naga bersama oren & mix rice bersama teriyaki daging

7.Jus oren & Mix rice bersama sambal ikan bilis petai

8.Coconut shake bersama almond, telur dadar, daging panggang & nasih putih

9.Air kelapa muda & sambal ikan bilis, ikan panggang balut dalam oven

10.Jus buah campur & Mix rice dan teriyaki daging

11.Jus buah naga campur jambu batu & nasi ayam beras campur goreng bersama olive oil

12.Air kelapa muda & Nasi goreng beras campur daging bersama olive oil

13.Air kelapa muda & Nasi putih bersama daging tumis.

14.Jus oren campur & Nasi goreng ayam bersama cendawan dan olive oil

15.Air kelapa muda & Spaghetti goreng bersama olive oil dan daging

Sumber: May Vo Dyakonov


Anak Tak Mahu Berenggang Dengan Puting? Boleh Cuba 5 Cara Ini

“Mana lah perginya puting si Nana ni. Dahlah tak ada ‘extra’ kat rumah. Kalau berhentikan anak hisap puting dari awal, mesti senang. Tak adalah leceh nak mencari. Nana asyik mengamuk bila tak dapat puting kesayangan dia. Aduhai..”
Tengah mengamuk bagai nak rak, kasi sahaja puting, terus reda ‘puting beliung’ dalam rumah. Sama juga kalau nak tidur, kalau anak hisap puting baru boleh lena.

Bagi sesetengah, puting dan anak kecil memang tak boleh dipisahkan. Ia seolah-olah ‘penyelamat’ yang dapat mengawal kelakuan bayi sehingga tidak boleh dipisahkan.
Foto Kredit: univision.com

Tapi, sampai bila nak biarkan anak hisap puting?
Bukan mudah untuk berhentikan tabiat anak hisap puting. Malah, ia sudah menjadi barang kesayangannya. Sanggupkah anda lihat anak menangis tidak mahu melepaskan barang kesayangannya?

Bagaimana cara mudah untuk buang tabiat anak hisap puting?
Foto Kredit: happyyoungfamily.com
1. Fahami kepentingannya pada anak
Adakah puting itu hanya digunakan sebelum tidur? Atau puting itu teman setianya?
Apabila anda memahami fungsinya pada anak, jadi anda boleh mencari pengganti yang sesuai kepada puting. Misalnya selimut bermotif kartun kegemarannya atau permainan baru yang disukainya.
2. Tukar pada masa sesuai
Gantikan puting secepat mungkin agar anak tidak terlalu bergantung padanya.
Biasanya anak berusia 12 bulan ke atas sukar menerima perubahan dan sudah pandai meminta. Mungkin boleh berikan makanan atau minuman jika dia lapar.
Foto Kredit: kentlikadin.com
3. ‘Out of sight, out of mind’
Sebolehnya simpan puting di tempat yang sukar untuk anak jumpa.
Selain itu, simpanlah di tempat yang anda sendiri akan sukar untuk mengambilnya. Kenapa? Kerana ibu bapa biasanya memang tak sampai hati melihat tangisan anak dan akan mengalah.
Ajaknya bermain dan beriadah supaya mereka ‘lupa’ dengan putingnya.
4. Alih perhatian anak
Apabila anda mula perasan anak mencari-cari putingnya, segera alih perhatiannya.
Seelok-eloknya, ajaklah anak anda melakukan aktiviti fizikal dengan bermain permainan, berbual, mengajaknya menonton video kegemarannya, membawa anak bersiar-siar atau apa sahaja yang boleh mengalih perhatiannya.
Foto Kredit: crosswalk.com
5. Tetapkan pendirian
Ini memang susah untuk ibu bapa kerana anda perlu tegas, kental dan ‘kering hati’ dengan rengekan anak yang berterusan meminta putingnya.
Jika anda inginkan hentikan tabiat anak hisap puting, maka anda perlu tetapkan pendirian.
Foto Kredit: zanjbil.com
Bukan mudah buang tabiat anak hisap puting,
…ada juga masa yang perlu anda mengalah antaranya sewaktu anak sakit atau sedang melalui fasa pembesaran. Tunjukkan kasih sayang anda kepada mereka sepenuh mungkin, supaya mereka sedar bahawa mereka tidak memerlukan puting itu.
Tapi, jika anak masih belum bersedia, anda boleh berikan puting kepadanya buat sementara waktu agar anak rasa selamat dan kembali tenang.


Petua Guna Buah Oren Untuk Hilangkan Batuk ‘Degil’ Ikut Cara Perubatan Orang Cina

“Dah dekat sebulan aku batuk ni tak baik lagi, penat alahai asyik batuk ni…”
Batuk secara berlanjutan merupakan situasi yang paling tidak selesa untuk dialami. Mana tidaknya, apabila mahu mula bercakap pasti terhenti kerana batuk. Bukan itu sahaja, dalam menghadapi cuaca yang panas anda juga tidak boleh mengambil minuman berais kerana risau batuk akan lebih teruk.

Sudah bermacam-macam petua telah dicuba untuk mengubati masalah batuk namun tidak menjadi. Jadi, apa salahnya kalau anda cuba satu lagi petua yang jarang orang tahu iaitu menggunakan buah oren dan garam. Macam mana tu? Jom kita lihat caranya.
PETUA: Kurangkan Masalah Batuk Berpanjangan Dengan Berkesan
Stim Buah Oren sunkist atau Limau Dengan Garam

Tahun lepas saya mengalami masalah batuk berpanjangan hampir 2 bulan lamanya. Puas mencuba pelbagai jenis ubat, antibiotik dan petua. Dengan izin Allah, Akhirnya saya temui petua ini yang diberitahu oleh kawan lama. Alhamdulillah..Petua ini juga sesuai untuk orang yang mengalami sesak dada atau hampir semput (athma)

Sesuai untuk orang dewasa dan kanak kanak. Pasti ada antara kita yang pernah mengalami masalah batuk berpanjangan, dah cuba pelbagai jenis ubat dan petua tapi ada yang tidak berkesan atau lambat. Atau mengalami on off batuk mengikut musim
Disini saya nak kongsikan satu cara mudah dan berkesan untuk merawat masalah batuk berpanjangan ini. Rawatan ini adalah petua daripada pengamal ubatan Cina untuk mengurangkan batuk, masalah batuk berpanjangan, sesuai untuk kanak-kanak dan orang dewasa.
Cara-caranya:
1. Rendam buah oren atau limau dalam air garam selama 15 minit.

*Tujuannya hanya untuk membersihkan buah.
2. Potong bahagian atas oren seperti di dalam gambar dan tambah kira-kira 1/2 hingga 1 sudu teh garam atas permukaan yang dipotong.

* Untuk hasil yang baik, dicadangkan menggunakan garpu untuk cucuk-cucuk garam supaya masuk ke dalam buah oren( sunkist)
3. Letak oren (sunkist) di dalam bekas seperti di dalam gambar, kemudian masukkan dalam bekas pengukus, kalau tidak ada pengukus cukup letak dalam periuk belanga yang mempunyai penutup dan stim selama 15 minit.

4. Selepas kukus air akan terkumpul di dalam bekas yang ada limau tu, untuk elak pembaziran, perah sekali buah limau berkenaan, jus sedia digunakan, lagi bagus minum panas-panas.

*Boleh digantikan dengan buah limau mandarin
Untuk lebih sedap carilah oren sunkist yang manis.

Apa sebenarnya yang ada pada oren dan limau ini?

Buah oren dan limau mempunyai manfaat meningkatkan aliran atau air liur, melembapkan mulut, memberi manfaat kepada paru-paru, kedua-dua oren dan limau mempunyai fungsi membuat mulut dan tekak lembap. Oleh itu, mengurangkan rasa kerengsaan yang menyebabkan gatal atau batuk.
Buah oren dalam Perubatan Cina adalah natural dan manis, jadi oren menambah manfaat kepada perut dan limpa dan menyuburkan Yin daripada kedua-dua organ. Ini bermakna bahawa oren adalah baik untuk batuk yang kering, dan ia juga lebih selamat untuk kegunaan jangka panjang.
Bagi limau pula, ia amat bermanfaat tetapi rasanya lebih berasid dan pahit, dan ia juga mempunyai fungsi tambahan melembapkan paru-paru, menghentikan batuk dan mengurangkan kahak. Limau juga hangat dan lembap, penggunaan jangka masa panjang ia mungkin menyebabkan ketidakselesaan perut dan beberapa gejala haba yang lain.
Secara ringkasnya, menggunakan buah limau dalam kaedah di atas adalah lebih baik dan berkesan untuk mengurangkan kahak dan berhenti batuk, tetapi ia tidak sesuai untuk kegunaan jangka panjang.
Sumber : Ruziani Radzi


Petua Tak Nak Bagi Ikan Patin Bau Hanyir, Rupanya ‘Tersembunyi’!

“Aduh tak lakulah gulai lemak aku malam ni gara-gara ada bau hanyir ikan. Memang tak makanlah budak-budak ni sebab ada bau. Nak buang sayang, sebab sebenarnya elok lagi. Tapi siapa nak makan? Penat aku masak tau!”
Bau hanyir ikan memang boleh menyebabkan selera makan terbantut. Sedap macam mana pun, kalau sudah ada bau hanyir, memang terpaksa tolak ke tepi! Terutama sekali ikan yang sangat popular di negeri Pahang iaitu ikan patin. Buat semua peminat ikan patin, sudah pastinya anda tahu membezakan sama ada ikan tersebut berbau hanyir ataupun tidak.

Sebab itu penting untuk mengetahui teknik yang betul bagaimana cara hilangkan bau hanyir pada ikan sebelum memasaknya.
CARA BUANG HANYIR IKAN PATIN
1.Urat dekat hujung pisau tu. Tarik buang…

2.Senang je dia keluar…just tarik…

3.Hah ni dia urat yang buat ikan patin kita bau hanyir…

4.Dah siap masak!

*Buat peminat ikan patin, dah boleh cuba bara ini untuk hapuskan bau hanyir ikan tersebut ya!
Sumber : Rosniza Husin


DIY Semburan Matikan Anai-Anai Guna Minyak Tanah & Garam Kasar, Memang Menjadi!

Buat anda yang mempunyai perabot di dalam rumah berasakan kayu, pastinya tidak pernah terlepas mengalami masalah berkaitan anai-anai bukan? Habislah semua perabot yang baru sahaja dibeli ‘diratah’ oleh anai-anai!
Sudah pelbagai cara yang telah digunakan untuk menghapuskan anai-anai ini namun masih tidak berjaya. Jadi apa kata kita cuba salah satu tips menggunakan minyak tanah dan garam kasar dijadikan dalam bentuk semburan untuk mengapuskan anai-anai di rumah. Katanya memang menjadi!

DIY SEMBURAN HALAU ANAI-ANAI
Alhamdulillah… Dari perkongsian sahabat-sahabat kita.. akhirnya berjaya menjalankan operasi pembasmian anai-anai. Moga mereka-mereka semua telah berpindah dan tidak kembali lagi seperti artikal yang diberikan sahabat kita sebelum….
Bahan-bahan pembasmi anai-anai yang digunakan

1) Minyak tanah 2kg (agak-agak 2 botol meneral)

2) Garam kasar 2kg (dalam 2 beg)
Cara-Cara
-Campurkan garam dan minyak tanah ke dalam 1 bekas (saya guna tin thiner).. biarkan semalaman.. dan keesokannya mulakan operasi.

Hasilnya..terbaik! Bersidai semua anai-anai yang kena tu..hahaha…Bulan depan kita tengok dia mai lagi tak..Moga berguna untuk semua.

Info tambahan:
1.Sekurang-kurangnya sembur 3 kali. Buat seminggu sekali selama 3 minggu dan luaskan kawasan semburan.
2.Simbah dekat anak-anai dan lebihkan dekat sarang.
3.Guna botol dan tebuk penutupnya, kemudian taburkan lebihan garam tersebut untuk elak anai-anak ‘meratah’ kayu di rumah.
4.Untuk kawasan atas tanag mungkin kena lebih kerap, maksimum 3 kali baru menjadi.
5.Kalau sapu sebaiknya guna minyak hitam.
Sumber: Cucu Atok D’Pallet


Sakitnya Bila Kencing, Rupanya Ada Batu Karang! Guna 13 Petua Dari Pakar Ini Untuk Hilangkan

“Macam mana nak keluarkan batu karang yang tersekat dekat pundi kencing ni eh, ada petua hilangkan batu karang tak?”
Seringkali kita dengar tentang masalah penyakit buah pinggang yang berpunca dari adanya batu karang. Penyakit kencing batu karang merupakan penyakit yang lazim di Malaysia di mana ia berlaku kepada 1 dalam 10 individu. Malah ada juga yang mengalami sakit melampau untuk membuang air kecil kerana batu karang yang tersekat di bahagian pundi kencing. Auch! Sakitnya!

Berikut merupakan beberapa petua yang dikongsikan oleh Dr Hamid Arshat, doktor pakar sakit puan yang dikenali ramai tentang bahan-bahan dan cara yang boleh digunakan untuk menghapuskan batu karang ini.
13 PETUA HILANGKAN BATU KARANG GUNA BAHAN SEMULA JADI

1. Petua pertama

~Minum 4 gelas jus epal selama 5 hari berturut-turut.
~Pada hari keenam, jangan makan malam ( dinner ).
~Pada pukul 6 petang, makan satu sudu garam epsom. Kepada yang takde garam ni di rumah, ianya boleh dibeli di farmasi.
~Pukul 8 malam, ulang sekali lagi. Makan satu sudu garam epsom.
~Pada pukul 10 malam, minum jus hasil campuran satu cawan minyak zaitun & hasil perahan dari 3 biji lemon.
~Keesokan pagi, apabila anda membuang air besar, batu karang akan keluar bersama najis.
2. Petua kedua
Petua kedua adalah lebih ekspress, cuma mengambil masa satu hari berbanding petua pertama yang mengambil masa 6 hari.
Caranya:
~Makan malam sebelum pukul 12 tengah malam.
~Keesokan harinya, bersarapan dengan jus dari 3 biji epal hijau. Buang kulitnya dan kisar.
~Makan tengah hari juga menu yang sama iaitu jus dari 3 biji epal hijau.
~Makan malam juga menu yang sama, jus dari 3 biji epal hijau.
~Banyakkan minum air kosong sepanjang hari.
~Pada pukul 10 malam, minum minum jus hasil campuran satu cawan minyak zaitun & hasil perahan dari 3 biji lemon.
~Tidur dalam keadaan mengerekot sambil mengiring ke kanan bagi memudahkan batu karang keluar dari badan.
3. Petua ketiga
Seperti petua yang pertama, petua ini juga mengambil masa selama 6 hari. Caranya:
~Untuk 5 hari pertama, minum jus epal hijau selepas bersarapan, makan tengah hari, minum petang, dan makan malam.
~Pada hari keenam, anda perlu berpuasa & berbuka pada pukul 6 petang. Berbuka dengan air bancuhan 1 cawan air kosong & 1 sudu garam epsom.
~Pukul 8 malam, ulang minum air bancuhan 1 cawan air kosong & 1 sudu garam epsom.
~Pada pukul 10 malam, minum minum jus hasil campuran satu cawan minyak zaitun & hasil perahan dari 3 biji lemon.
~Keesokan paginya anda akan rasa memulas. Batu karang akan keluar bersama najis.
Fungsi lemon ialah untuk menumpulkan batu karang supaya tak mencederakan organ dalaman semasa proses keluar dari tubuh badan. Epal hijau pula untuk melembutkan batu karang supaya mudah keluar dari tubuh badan.Mengenai minyak zaitun, apabila anda minum minyak zaitun selepas berpuasa, badan akan mengesan ia sebagai bahan tinggi lemak.
Badan akan menghantar isyarat kepada batu hempedu supaya berkerja keras untuk membuang lemak dari badan sekali gus mengepam keluar batu karang. Anda disarankan untuk mengamalkan salah satu daripada petua-petua di atas sekali setiap 6 bulan.

4. Barli dan gula batu
Rebus satu peket barli sehingga lembut dan masukkan sedikit gula batu. Khasiat dari barli dan gula batu akan menghancurkan batu karang yang ada dalam badan anda.
5. Jus lobak putih
Amalkan minum jus lobak putih sebagai sarapan setiap pagi. Caranya, buang kulit & kisar lobak putih sehingga hancur. Anda boleh campurkan gula atau madu jika suka.
6. Serbuk jintan hitam , madu dan air panas
Campurkan 1 sudu kecil serbuk jintan hitam, 3 sudu madu asli dan satu gelas air panas. Minum setiap malam sebelum tidur untuk menghancurkan batu karang yang ada dalam badan anda.
7. Empulur jagung
Ambil 7 tongkol empulur jagung yang te;lah dibuang isinya, rebus dalam 5 gelas air sehingga air menjadi separuh. Minum 3 kali sehari.
8. Pokok bunga matahari
Didihkan pokok bunga matahari. Masukkan semua termasuk akarnya. Rebus sehingga air tinggal separuh. Minum setiap hari.
9. Nanas
Kupas sebiji nanas dan kisar bersama segelas air dan satu sudu garam. Minum satu cawan setiap pagi selepas bangun tidur.

10. Empulur nanas
Selain isi, empulur nanas juga banyak khasiatnya. Rebus empulur nanas bersama gula batu. Minum setiap malam sehingga batu karang anda tiada lagi.
11)Tembikai dan gula batu
Kisar sebiji tembikai bersama sedikit gula batu. Jus dari sebiji tembikai wajib dihabiskan dalam tempoh 24 jam. Buat selama 3 hari berturut-turut. Insya Allah batu karang anda akan hancur.
12. Jus prune
Jus dari buah prune juga membantu menghilangkan batu karang. Minum jus prune setiap hari sehingga batu karang anda tiada lagi.
13. Minyak zaitun, jus lemon dan jus nanas
Untuk petua ini, bahan yang diperlukan ialah:
~2 cawan minyak zaitun
~1 cawan jus lemon
~Sedikit jus nanas
Caranya:
~Pilih dua hari yang sesuai iaitu 1 hari untuk rawatan dan 1 hari untuk berehat.
~Hari pertama: Berhenti makan pada pukul 12 tengah hari. Banyakkan minum jus buah terutamanya jus epal hijau.
~Berhenti minum pada pukul 6.30 petang.
Pukul 7.00 petang:
~Minum 1/4 cawan (lebih kurang 4 sudu besar) minyak zaitun diikuti dengan meminum 2 sudu besar jus lemon. Kedua-dua ramuan ini juga boleh dicampurkan sebelum diminum.
~Baring mengiring sebelah kanan (bahu sebelah kiri di atas) selama 15 minit.
~Ulangi meminum 1/4 cawan minyak zaitun dan 2 sudu besar jus lemon dan kemudian baring semula selama 15 minit.
~Ulangi langkah-langkah di atas sehingga kesemua minyak zaitun dan jus lemon habis diminum.
~Terus masuk tidur dengan mengiring sebelah kanan (jangan makan atau minum).
~Kesokan paginya, jika anda membuang air besar perhatikan objek yang berwarna hijau gelab atau hitam. Itulah batu hempedu.
*Selamat mencuba!
Sumber: Dr.Hamid Arsyat via Resepi Orang Kampung


Anak Selalu Sakit Tekak & Batuk? Doktor Kongsi Cara Rawat Guna Air Garam

PETUA HILANGKAN BATUK
Cuaca tidak menentu boleh menyebabkan demam, sakit tekak dan batuk. Sebagai ibu bapa pasti risau bila melihat si kecil jatuh sakit dan lebih merisaukan jika mereka memilih untuk tidak makan ubat yang diberikan oleh doktor.

Bagi melegakan masalah sakit tekak dan batuk, ibu bapa boleh cuba bancuh sendiri air garam di rumah seperti perkongsian Dr Ahmad Luqman Bukhari. Petua ini memang menjadi dan boleh diamalkan sekiranya sakit tekak dan batuk.
Baca juga: Anak Asyik Tak Sihat & Kalau Sakit Lambat Sembuh, Ibu Ayah Kena Amalkan 6 Petua Ini

ANAK SELALU SAKIT TEKAK & BATUK? DOKTOR KONGSI GUNA AIR GARAM

Aduh, tiba-tiba anak start batuk-batuk dan selsema. Siap asyik mengadu tekak tak selesa. Makan pun dah mula kurang selera. Walaupun mungkin tak berapa teruk, tapi lumrah mak ayah tetap akan rasa susah hati dan bimbang.
Mungkin kalian boleh usahakan rawatan yang ini dulu di rumah.  Pergi ke dapur, dan kemudian siapkan larutan air garam. Saya kongsikan pada kalian cara sediakan larutan air garam ni mengikut The Edinburgh and Lothians Viral Intervention Study (ELVIS).

1. Masak air terlebih dulu. Air yang tak dimasak boleh jadi ada spesis Ameoba dalam tu, tak pasal-pasal dapat jangkitan penyakit lain pulak nanti.
2. Air yang dah dimasak tadi, masukkan dalam satu cawan dan campurkan dengan 1 sudu teh garam. Biarkan ia terlarut dan kemudian berikan masa untuk ia menyejuk.
3. Rasa dulu. Jika terlalu masin, kalian boleh saja tambah air lagi.

Untuk anak yang ada masalah selsema, ambil larutan air garam tadi lalu titiskan ke kedua-dua belah hidung. Air tu akan jadi agen untuk cairkan mukus pekat yang block saluran pernafasan.
Selain tu, yang bagusnya bila kita gunakan larutan air garam, sel tubuh akan manfaatkan klorida daripada garam untuk hasilkan hypoclorus acid. Hypoclorus acid ni lah akan jadi cecair peluntur untuk musnahkan virus!
Sekiranya ada sekali gejala sakit tekak dan batuk, ajar anak supaya kumur dengan larutan air garam yang kita buat tu sebanyak 3 kali sehari untuk bantu legakan rasa tak selesa.
BANYAK MANFAAT & KURANG PENYEBARAN KUMAN

Dah ada penyelidik yang buat kajian pasal larutan air garam ni sebenarnya. Dia orang jumpa banyak sangat faedah yang kita boleh dapat daripada kaedah yang ringkas begini. Antaranya:
1. Kita dapat kurangkan risiko penyebaran kuman dan virus pada orang lain.
2. Penyembuhan berlaku lebih pantas selalunya dalam tempoh kurang 2 hari.
3. Dapat elakkan penyalahgunaan antibiotik.
4. Kos lebih jimat dan juga dapat elakkan daripada terpaksa dapatkan rawatan di klinik atau hospital.
5. Risiko berlaku komplikasi serius seperti pneumonia pun jadi lebih rendah.

Jika keadaan masih tak sembuh atau sakit berterusan walaupun dah usaha dengan cara ni, segeralah untuk bawa anak dapatkan pemeriksaan lanjut. Semoga bermanfaat!
Sumber: Facebook Dr. Ahmad Luqman Bukhari


Rimasnya! Ini Petua Hilangkan Gatal Tekak dan Batuk-Batuk Guna Bahan Semula Jadi

“Aduh sejak cuaca panas dan tak menentu ni, tekak asyik sakit dan gatal. Ada petua hilangkan batuk ni tak?”
Rasa sakit pada tekak, gatal serta batuk-batuk merupakan perasaan yang tidak selesa, tambah pula kalau berada di kawasan luar rumah. Asyik terbatuk-batuk sampai dipandang oleh orang sekeliling, rasa tidak selesa betul! Jadi, macam mana nak hilangkan batuk serta gatal tekak ini?

Tak susah, ada beberapa jenis bahan semula jadi yang anda gunakan seharian mempunyai potensi tinggi merawat sakit ini dengan berkesan. Jom cuba!
Baca juga: Ubat Batuk & Selesema TAK BOLEH Bagi Untuk Anak Usia 2 Tahun Ke Bawah, Risiko Sawan!

9 PETUA HILANGKAN BATUK DAN GATAL TEKAK SECARA SEMULA JADI

1.Hilangkan batuk dengan madu
Madu merupakan antara bahan semula jadi yang menjadi penawar kepada banyak jenis penyakit. Salah satunya adalah dengan menggunakan madu sebagai rawatan hilangkan batuk dan gatal-gatal tekak. Caranya adalah dengan ambil satu sudu madu dan makan begitu sahaja.
2.Campurkan madu dan air
Sa;ah satu cara lain untuk rawat batuk dan gatal tekak menggunakan madu adalah larutkan ke dalam air. Hal ini kerana, bukan semua dalam kalangan kita yang boleh telan madu dengan begitu sahaja. Jadi, campurkan sahaja satu sudu madu ke dalam air suam, teh atau jus lemon supaya batuk makin berkurangan.
3.Guna asam jawa
Petua lain yang digunakan adalah dengan asam jawa. Rasa masam dari asam jawa ini bukan sahaja sesuai untuk masakan, malah sebagai penawar melegakan tekak gatal. Caranya adalah dengan mengambil beberapa biji asam jawa dan dibuang biji terlebih dahulu. Campurkan ke dalam segelas air suam dan kacau sehingga sebati. Kalau nak tambah gula sedikit pun tidak mengapa jika terlampau masam.
4. Guna lemon
Sedapnya jus lemon bukan? Bukan sekadar sedap tetapi jus lemon sangat sesuai untuk merawat batuk kering dan tidak berkahak. Caranya adalah potong dua bahagia sebiji lemon, perahkan sebiji lemon yang dipotong dua tadi ke dalam air suam.
Tambah sesudu madu jika perlu. Campurkan semuanya dan kacau hingga sebati.
5.Guna limau nipis
Selain lemon, anda boleh gunakan buah limau nipis untuk mengurangkan gatal-gatal tekak. Apa yang anda perlu lakukan adalah dengan ambil sebiji atau lebih limau nipis yang segar. Potong dua dan perahkan dalam air suam dan minum.
6.Guna air garam
Ini merupakan cara yang paling mudah dan tidak mahal iaitu dengan menggunakan garam. Apa yang anda boleh buat adalah dengan tambah sedikit garam iaitu dalam setengah sudu besar ke dalam air suam dan kacau sehingga sebati. Kemudian, kumur-kumur hingga ke dalam tekak, tapi jangan sampai tertelan. Ini akan dapat melegakan kerengsaan dalam tekak.
7.Guna kunyit
Ada yang menyarankan bahawa jika anda mengalami batuk teruk dan gatal tekak teruk, cara yang paling mujarab adalah dengan menggunakan kunyit.
Jika batuk teruk dan gatal tekak, cara seterusnya ialah menggunakan kunyit. Bukan itu sahaja, anda juga boleh makan makanan berasaskan kunyit seperti singgang atau masak lemak cili api.
8.Guna air suam
Inilah tips yang paling tidak boleh ditinggalkan iaitu dengan minum air suam dengan banyak. Tidak perlu tambah apa-apa. Banyakkan minum air suam untuk kelegaan yang cepat. Kita batuk kerana kurang air dalam badan. Minum lebih banyak air untuk mengelakkan kahak yang banyak.
9.Mandi air panas
Menurut WebMD, pakar mencadangkan salah satu cara untuk menghilangkan batuk adalah dengan mandi air panas. Tapi janganlah guna air panas menggelegak tu ya. Bukan sahaja menyihatkan dan melegakan sakit badan, malah mandi air panas ini membantu menghilangkan batuk serta mencairkan kahak. Wap air panas inilah yang membantu untuk mengurangkan kegatalan dan elak selesema.

*Jadi, boleh guna beberapa petua di atas untuk melegakan rasa sakit tekak dan gatal tekak ya. Kalau gatal lain tak boleh!
Sumber: WebMD


Petua Hilangkan Batuk Berlarutan Dari Pakar Di Kala ‘Musim Demam’ Guna Buah Oren

PETUA HILANGKAN BATUK
Setiap kali demam, selalunya pasti akan datang ‘pakej’ bersama batuk dan selsema. Biasanya bila dah mula batuk, ada sesetengah orang akan jadi batuk berpanjangan yang susah nak hilang. Mula lah rasa tak selesa!

Oleh itu, seorang pengguna laman sosial Facebook ada berkongsikan satu petua dari pakar ubat China dan Taiwan iaitu jus untuk mengurangkan batuk yang berlarutan dengan hanya mengguakan bahan utama iaitu buah oren. Jom lihat cara-cara membuat jus oren asli bagi merawat batuk tersebut.
Baca juga: Doktor Kongsi Petua Hilangkan Batuk & Kahak Guna 2 Bahan, Tak Payah Minum Ubat Batuk!

PETUA HILANGKAN BATUK BERLARUTAN GUNA BUAH OREN

Ni dia saya nak share petua ni dari pakar pakar ubat China dan Taiwan. Jus ni untuk mengurangkan batuk yang berlarutan (persistence cough) terutamanya musim batuk sekarang. Sesuai untuk kanak kanak dan dewasa.
Cara memasak :
1.Potong bahagian atas dan bawah. Seperti gambar di bawah.

2.Add secubit garam di bahagian atas dan sapu rata. Kalau boleh cucuk dengan garfu atau chopsticks sebelum add garam supaya garam dapat meresap dengan cepat ke dalam oren tersebut.
3.Kukus selama 2 jam. (Masa nak kurangkan pun boleh tapi jus oren tak banyak)
4. Minum jus tersebut. Rasa ia sedikit masin dan pahit yaa.. kalau boleh makan isinya sekali.

5.Buat dan minum sampai batuk berhenti. Jus ni juga boleh mengurangkan kahak pada masa yang sama.
Effective atau tidak terpulang kepada individual. Sharing is Caring ..Selamat mencuba. Silakan share .. Stay home stay save.
Sumber: Jes Tham